title: Šen khar venakhi

text: Šen khar venakhi (, ”olet viinitarha”) on keskiaikainen georgialainen hymni, jonka on kirjoittanut kuningas Demetre I (hallitsi 1125–1156). Hymni on omistettu Georgialle ja Neitsyt Marian suojelukselle, ja se on myös Mariaa ylistävä rukous Georgian ortodoksisessa kirkossa.


title: Šen khar venakhi

text: "Šen khar venakhin" laulaa yleensä kuoro ilman säestystä soittimilla. Se on klassinen esimerkki georgialaisesta kuoromusiikista. Hymnin kompositio on erittäin polyfoninen ja edustaa Georgian kulta-ajan myöhäiskeskiaikaisia perinteitä.


title: Zakimi gusuku

text: Zakimi gusuku ( on gusuku eli ryūkyūlainen linna Yomitanissa, Okinawan prefektuurissa, Japanissa. Linna liitettiin Unescon maailmanperintöluetteloon yhdessä muiden gusukujen ja Ryūkyūn kuningaskunnan omistusten kanssa vuonna 2000. Nykyisin raunioina olevan linnan uskotaan olevan peräisin 1400-luvun alusta, jolloin sen olisi rakentanut Yuntanza aji (alueellinen sotaherra) "Gosamaru". Linnaa kutsuttiin tähän aikaan nimellä "Yuntanza gusuku" ja sen tarkoitus oli vartioida linnaa ympäröiviä maita. Linna on rakennettu 125 metrin korkuiselle kukkulalle. Japanilaiset käyttivät linnan korkeaa sijaintia hyväkseen toisessa maailmansodassa käydyssä Okinawan taistelussa rakentamalla linnaan ilmatorjunta-aseman.


title: Suntuubi.com

text: Suntuubi.com on vuonna 2006 perustettu ilmainen kotisivutyökalu ja verkkoyhteisö. Sivuston käyttäjät saavat sivuilleen ilmaisen kuvagallerian, vieraskirjan, blogin, keskustelufoorumin sekä kävijätilastoinnin. Suntuubi.comiin luovat henkilöt voivat päättää nettiosoitekseen esimerkiksi esimerkki.suntuubi.com. Palvelu on suomenkielinen. Suntuubi.comilla on tehty yli 280 500 WWW-sivustoa.


title: Suntuubi.com

text: Suntuubi.comin omistaa Pronetko Networks Oy. Sivusto on yksi Putteri-julkaisujärjestelmällä luoduista sivustoista.


title: Suntuubi.com

text: 15.10.2008 lanseerattiin Suntuubi-verkkosivuyhteisö Ruotsissa, www.suntuubi.se.


title: Suntuubi.com

text: Suntuubi.comin valuutta ovat ns. "krediitit". Krediiteillä voit hankkia esim. domaineja ja mainostusta kotisivullesi.


title: Patrice Halgand

text: Patrice Halgand (s. 2. maaliskuuta 1974 Saint-Nazaire) on ranskalainen maantiepyöräilijä, joka aloitti ammattilaisuransa vuonna 1995. Hän edusti Festina-tallia 1995–1999, sen jälkeen Jean Delatour -joukkuetta ja vuosina 2004–2008 Crédit Agricolea. Hän voitti kymmenennen etapin Ranskan ympäriajossa 2002.


title: Yleisöakvaario

text: Yleisöakvaario on eläintarhaa vastaava laitos, jossa esitellään vedessä eläviä eläimiä, lähinnä kaloja. Yleisöakvaariossa on yleensä ainakin yksi niin iso allas, että siellä voidaan pitää lajeja, jotka eivät pärjäisi kotiakvaariossa: haita, delfiineitä tai hylkeitä.


title: Yleisöakvaario

text:
Ensimmäinen yleisöakvaario avattiin vuonna 1853 Lontoon eläintarhan yhteydessä.
Monet varhaiset akvaariot rakennettiin rannikolle ja suunniteltiin käyttämään paikallista merivettä. Nykyisin hyvien suolasekoitusten ja puhtaan vesijohtoveden ansiosta akvaarioita voi olla sisämaassakin. Suomessa Maretarium käyttää merestä pumpattua vettä, kun taas Helsingin Sea Life sekoittaa merivetensä hanavedestä ja suolasta.


title: Yleisöakvaario

text: 1980-luvulta alkaen on moniin yleisöakvaarioihin rakennettu akryylinen tunneli, jossa katsojat pääsevät tarkastelemaan haita ja muita isoja kaloja alhaalta päin.


title: Bart Goor

text: Bart Goor (s. 9. huhtikuuta 1973 Neerpelt, Belgia) on belgialainen jalkapalloilija, joka edusti useiden kotimaansa pääsarjan Jupiler Leaguen seurojen lisäksi saksalaista Hertha Berliniä ja alankomaalaista Feyenoordia.


title: Bart Goor

text: Goor siirtyi Anderlechtiin ajauduttuaan entisen seuransa Feyenoordin valmennusjohdon kanssa erimielisyyksiin. Hän on voittanut Anderlechtin paidassa neljästi Belgian liigan mestaruuden sekä kolmasti Belgian supercupin.


title: Bart Goor

text: Belgian maajoukkuetta Goor on edustanut 78 kertaa ja tehnyt 13 maalia. Arvokisoissa hän on edustanut maataan vuoden 2000 EM-kisoissa sekä vuoden 2002 MM-kisoissa.


title: Kolli (yksikkö)

text: Kolli on tarkemmin määrittelemätön matka- tai rahtitavaran kuljetusyksikkö. Pakkaustavan mukaan kolliksi luetaan esimerkiksi pahvilaatikko, matkalaukku, paali, häkki, paketti ja säkki. Jos lähetys koostuu useista kolleista, jokainen kolli on varustettava niin sanotulla kolliosoitelapulla. Lapussa mainitaan muun muassa lähetyksen toimitusosoite, SSCC-koodi, kollin järjestysnumero ja paino sekä lähetyksen kokonaiskollimäärä ja kollien yhteispaino.


title: Russell Mockridge

text: Edward Russell Mockridge (18. heinäkuuta 1928 Melbourne, Australia – 13. syyskuuta 1958 Melbourne, Australia) oli australialainen pyöräilijä, joka kilpaili maantie- ja ratapyöräilyssä, ja kaksinkertainen olympiavoittaja.


title: Russell Mockridge

text: Opiskellessaan Geelongissa Mockridge osallistui ensimmäiseen pyöräilykilpailuunsa vuonna 1946. Mockridge voitti kilpailuin, vaikkei ollut käytännössä valmistautunut siihen ollenkaan. Seuraavien kuukausien aikana Mockridge nousi Victorian osavaltion pyöräilysensaatioksi ja hänet valittiin yhtenä osavaltion edustajana maantiepyöräilyn Australian-amatöörimestaruuskilpailuihin Sydneyyn. Hän voitti ensimmäisen Australian-mestaruutensa Sydneyssä.


title: Russell Mockridge

text: Mockridge valittiin hyvien otteidensa ansiosta myös Australian joukkueeseen Lontoon olympialaisiin. Hän oli epäonninen maantieajossa, sillä hänen pyörästään puhkesi kumi kahdesti, minkä takia hän jäi lopulta kilpailun 26:ksi. Vuoden 1950 Brittiläisen imperiumin kisoissa (nykyiset Kansainyhteisön kisat) Mockridge ajoi kultaan aika- ja eräajossa ja hopealle takaa-ajossa. Vuonna 1952 Mockridge voitti viisi Australian-mestaruutta ja lähti Eurooppaan kilpailemaan. Hän voitti Pariisissa samana viikonloppuna amatöörien ja ammattilaisten Grand Prix’n. Ammattilaiskilpailussa hän voitti maailmanmestari Reg Harrisin ja aiheutti porttikiellon amatööreiltä moneksi vuodeksi.


title: Russell Mockridge

text: Helsingin olympialaisiin Mockridge osallistui vasta, kun Australian olympiakomitean sääntöjä muutettiin. Kisojen jälkeen olisi pitänyt olla vielä amatöörinä kaksi vuotta, mutta mm. entisen huippupyöräilijän Hubert Oppermanin vetoomuksen ansiosta amatööripakkoa lyhennettiin yhteen vuoteen, ja Mockridge pääsi osallistumaan olympialaisiin. Helsingissä Mockridge voitti kaksi kultamitalia samana päivänä. Ensin hän voitti parinsa Lionel Coxin kanssa tandem-ajon, vaikka eivät olleet kumpikaan ajaneet yhdessä aiemmin. Myöhemmin samana iltana Mockridge ajoi aika-ajon voittoon uudella olympiaennätyksellä.


title: Russell Mockridge

text: Vuonna 1953 Mockridge siirtyi ammattilaiseksi. Hän voitti Tour de Vauclusen. Pari päivää ennen vuoden 1955 Ranskan ympäriajoa Mockridge loukkasi polvensa ja sai ison haavan otsaansa harjoituksissa. Hän kuitenkin osallistui ympäriajoon ja selviytyi maaliin saakka.


title: Russell Mockridge

text: Mockridge palasi vuonna 1956 Australiaan, jossa hän voitti useita kilpailuja. Melbournen ja Warrnamboolin välisessä 260 kilometrin maantieajossa Mockridgen tekemä ennätys säilyi 25 vuotta. Mockridge menehtyi vuonna 1958 Tour of Gippsland -pyöräkilpailussa, joka lähti Melbournesta. Vain muutama kilometri lähdön jälkeen Mockridge törmäsi bussiin ja kuoli vammoihinsa.


title: Agata Mróz-Olszewska

text: Agata Mróz-Olszewska (7. huhtikuuta 1982 Tarnówin lääni – 4. kesäkuuta 2008 Wrocław) oli puolalainen lentopalloilija. Hän kuului maajoukkueeseen, joka voitti kultaa Euroopan-mestaruuskilpailuissa 2003 ja 2005.


title: Agata Mróz-Olszewska

text: Mróz-Olszewska pelasi ammattilaistason seuroissa niin Puolassa kuin Espanjassakin. Hän kärsi pitkään myelodysplastisesta oireyhtymästä, jonka vuoksi tehty luuydinsiirto aiheutti kuolemaan johtaneen komplikaation hänen ollessaan 26-vuotias.


title: Agata Mróz-Olszewska

text: Hänellä oli puoliso Jacek Olszewski ja 4. huhtikuuta 2008 syntynyt tytär.


title: Porvoon rovastikunta

text: Porvoon rovastikunta on yksi Helsingin evankelis-luterilaisen hiippakunnan seitsemästä rovastikunnasta. Siihen kuuluvat Askolan, Lapinjärven suomalainen, Loviisan suomalainen, Myrskylän, Pernajan, Pornaisten, Porvoon suomalainen, Pukkilan, Ruotsinpyhtään ja Sipoon suomalainen seurakunnat. Lääninrovastina toimii Heikki Hakamies.


title: Bård Eithun

text: Bård G. "Faust" Eithun (s. 21. huhtikuuta 1974) on norjalainen rumpali. Hänet tunnetaan parhaiten norjalaisen black metal -yhtye Emperorin rumpalina, etenkin EP:llä "As the Shadows Rise" ja albumilla "In the Nightside Eclipse". Hän on sanoittanut kappaleita myös muille yhtyeille, kuten Zyklonille.


title: Bård Eithun

text: Faust teki paluun Emperorin riveihin vuoden 2014 Wacken Open Air ja Bloodstock Open Air -festivaaleilla. Faust ei ole soittanut yhtyeessä vuoden 1993 jälkeen.


title: Bård Eithun

text: Eithun tuomittiin vuonna 1994 murhasta, kun hän oli puukottanut homoseksuaalin kuoliaaksi Lillehammerissa elokuussa 1992. Eithun puukotti uhriaan useita kertoja puistossa, jossa järjestettiin vuonna 1994 Lillehammerin talviolympialaisten avajaiset. Eithun kärsi 14 vuoden vankilatuomiostaan 9 vuotta ja 4 kuukautta, ja hänet vapautettiin vuonna 2003.


title: Bård Eithun

text: Valikoitu diskografia äänitysvuoden mukaan.


title: Suomi Finland Perkele

text: Suomi Finland Perkele on suomalaisen black metal -yhtye Impaled Nazarenen kolmas studioalbumi.


title: Suomi Finland Perkele

text: "Suomi Finland Perkele" sisältää paljon kansallistunteesta kumpuavia ja kiistanalaisia tekstejä. Pariisissa toimiva kommunistinen nuorisojärjestö närkästyi vuonna 1994 Impaled Nazarenelle sen kappaleesta ”Total War – Winter War”, jonka sanoituksissa kerrotaan, kuinka talvisodassa kuoli 200 000 venäläistä, ja uhattiin tappaa kaikki venäläiset, mikäli he haluaisivat uutta sotaa. Järjestö vaati ranskalaista FNAC-kauppaketjua poistamaan "Suomi Finland Perkele" -albumin myynnistä. Kauppaketju taipui vaatimukseen, mutta sekosi albumien viivakoodeissa ja veti vahingossa pois valikoimastaan albumin "Ugra-Karma". Impaled Nazarene on vastannut kritiikkiin, että ”Total War – Winter War” perustui todenperäisiin dokumentaatioihin talvisodasta.


title: Khaled Mouelhi

text: Khaled Mouelhi (s. 13. helmikuuta 1981) on tunisialainen jalkapallovalmentaja ja entinen jalkapalloilija. Pelipaikaltaan puolustava keskikenttäpelaaja Mouelhi oli Tunisian jalkapallomaajoukkueen mukana vuoden 2004 olympiajoukkueessa. Hän pelasi viisi kautta Norjassa Lillestrøm SK:ssa.


title: Khaled Mouelhi

text: Mouelhi aloitti uransa Club Africainissa, jossa hän pelasi vuosina 2002–2005. Matka jatkui Norjaan, jossa hän edusti Lillestrømia vuosina 2005–2010. Tuona aikana Mouelhi pelasi yli sata ottelua Norjan pääsarjassa ja saavutti Norjan cupin mestaruuden vuonna 2007.


title: Khaled Mouelhi

text: Sopimuksensa päätyttyä norjalaisseuran kanssa Mouelhi ilmoitti tammikuussa 2011 siirtyvänsä Espéranceen. Saavuttuaan joukkueeseen kesken kauden Mouelhi saavutti ensimmäisen Tunisian mestaruutensa, sekä Tunisian cupin. Lisäksi marraskuussa 2011 hän oli voittamassa Afrikan Mestarien liigan.


title: Khaled Mouelhi

text: Joulukuussa 2011 Mouelhi oli Esperancen mukana seurajoukkueiden MM-kisoissa, jossa hän onnistui kerran maalinteossa meksikolaista Monterreyta vastaan. Esperance kuitenkin hävisi ottelun maalein 3–2 ja sijoittui lopulta kuudenneksi. Mouelhi pelasi turnauksessa joukkueen molemmissa otteluissa.


title: Khaled Mouelhi

text: Mouelhi valittiin vuoden 2013 Afrikan-mestaruuskisoihin, jossa hän pelasi kaikki kolme ottelua. Hän teki kisojen aikana uransa ensimmäisen maajoukkuemaalinsa Togoa vastaan rangaistuspotkusta. Tunisian kisat päättyivät alkulohkoon.


title: Vlieland (täsmennyssivu)

text: Vlieland tarkoittaa seuraavia asioita:


title: Selim Benachour

text: Selim Benachour (, s. 8. syyskuuta 1981 Pariisi, Ranska) on tunisialainen jalkapalloilija. Keskikentällä pelaava Benachour edustaa Kyproksen jalkapalloliigassa APOELia.


title: Selim Benachour

text: Benachour aloitti jalkapalloilun nelivuotiaana paikallisessa Paris FC:ssä. Sittemmin hän siirtyi Paris Saint-Germainin juniorijoukkueessa vuonna 1995 ja kolme vuotta myöhemmin hänet nostettiin PSG:n b-joukkueeseen, joka pelasi Ranskan 4. divisioonassa. Kaudeksi 2001–2002 Benachour lainattiin tuolloin 3. divisioonassa pelaavalle FC Martiguesille, jossa hän pelasi yhteensä 28 ottelua tehden yhden maalin. Palattuaan takaisin Pariisiin Benachour pääsi toisen kerran edustamaan Paris Saint-Germainin edustusjoukkuetta vuonna 2002, edustettuaan sitä ennen joukkuetta Mestarien liigassa yhden ottelun verran kaudella 2000–2001. Hänet kuitenkin lainattiin vuonna 2003 hetkeksi ESTAC Troyesiin, josta Benachour palasi takaisin PSG:hen.


title: Selim Benachour

text: Kaudella 2005–2006 hän siirtyi pelaamaan Portugaliin, Vitória SC:hen, jossa yhden kauden saldoksi jäi 25 ottelua ja neljä maalia.


title: Selim Benachour

text: Benachour siirtyi Portugalista Venäjälle FK Rubin Kazaniin kausiksi 2006 ja 2007. Hän pelasi joukkueessa yhteensä 23 ottelua ja teki niissä kolme maalia.


title: Selim Benachour

text: Benachour siirtyi Venäjältä Kuwaitiin Al Qadsiaan. Joukkue maksoi Benachourista 1,5 miljoonaa euroa Kazanille joulukuussa 2007. Hän pelasi ensimmäisen ottelunsa 8. tammikuuta 2008 Kuwaitin federaatio cupissa, jossa Benachour onnistui heti maalinteossa. Hän teki kaksi maalia Al Tadamonia vastaan pelatussa ottelussa ja auttoi joukkuettaan aina Cupin voittoon asti. Al Qadsia voitti loppuottelussa Al Kuwaitin rangaistuspotkuilla 3–4. Kuwaitin pääsarjassa Benachour pelasi ensi kerran 15. helmikuuta 2008, jossa hän onnistui Cupin tavoin heti maalinteossa. Joukkue kuitenkin hävisi Al Kuwaitille maalein 2-3. Al Qadsia sijoittui toiseksi kaudella 2007–2008, jonka aikana hän pelasi myös Aasian Mestarien liigassa neljä ottelua onnistuen kerran maalinteossa. Seuraava kausi oli vakuuttavampi Benachourin noustessa joukkueessaan jälleen tärkeään rooliin niin Gulf Clubs Championshipissa, kuin kotimaan pääsarjassa. Al Qadsia voitti Kuwaitin mestaruuden ensimmäisen kerran sitten kauden 2004–2005 jälkeen.


title: Selim Benachour

text: Sopimuksen päätyttyä Benachour palasi Eurooppaan ja harjoitteli vanhan seuransa Paris Saint-Germainin reservijoukkueen kanssa. Kesällä 2009 hän siirtyi Espanjaan allekirjoitettuaan kahden vuoden sopimuksen Málagan kanssa. Benachour pelasi avauskaudellaan yhteensä 26 ottelua, mutta joukkue päätti vapauttaa hänet sopimuksestaan kauden 2010–2011 alussa.


title: Selim Benachour

text: 21. tammikuuta 2011 Benachour allekirjoitti puolentoista vuoden sopimuksen portugalilaisen Marítimon kanssa. Hän pelasi ensimmäisen ottelunsa Marítimon paidassa 5. helmikuuta 2011 kotiottelussa Sporting Bragaa vastaan. Ensimmäisen maalinsa Benachour teki 20. maaliskuuta 2011 viidennessä ottelussaan Olhanensea vastaan.


title: Selim Benachour

text: Benachour teki päätöksen 19-vuotiaana edustaa Tunisiaa Ranskan sijasta. Alun perin hän teki päätöksen, koska tiesi että pääsisi helpommin Tunisian maajoukkueeseen kuin Ranskan. Sittemmin Benachour keskusteli silloisen Tunisian valmentajan Henri Michelin kanssa, jonka myötä hän päätti edustaa Tunisiaa. Benachour kuitenkin myöhemmin kertoi ettei ole katunut päätöstään ja on ollut ylpeä saadessaan edustaa Tunisiaa.


title: Selim Benachour

text: Benachour pelasi ensimmäiset arvokisansa vuoden 2002 Afrikan kisoissa, jossa Tunisia jäi alkulohkoon. Hän pelasi myös ensimmäiset MM-kisansa vuonna 2002, jossa Benachour oli mukana kaikissa kolmessa ottelussa. Tunisia jäi myös tuolloin alkulohkoon. Kaksi vuotta myöhemmin Benachourin kolmas arvokisa oli menestyksekkäämpi, kun hän oli voittamassa Tunisialle historian ensimmäistä Afrikan mestaruutta vuonna 2004. Vuotta myöhemmin Benachour pelasi myös Maanosaliittojen cupissa vuonna 2005 ja oli mukana kolmanissa Afrikan kisoissaan vuonna 2006.


title: Selim Benachour

text: Benachour pelasi vielä kaksi ottelua vuonna 2007, kunnes jäi ilman maajoukkue kutsua. Toukokuussa 2010 hänet nimettiin ystävyysotteluun Ranskaa vastaan. Benachour pääsi ottelussa vaihdosta kentällä toisella puoliajalla.


title: Selim Benachour

text: Benachourin isä on kotoisin Tunisiasta, jossa hän pelasi jalkapalloa ammattilaisena Stade Tunisienin joukkueessa. Benachourilla on kaksi siskoa, joista nuorempi pelasi muun muassa Ranskan alle 17-vuotiaiden maajoukkueessa vuonna 2007. Vanhempi sisko on Benachouria kaksi vuotta vanhempi.


title: Selim Benachour

text: Benachour on naimisissa algerialaisen vaimonsa kanssa.


title: Martin Beck

text: Martin Beck on kuvitteellinen poliisi, joka on päähenkilönä Sjövallin ja Wahlöön kirjoittamissa poliisiromaaneissa. Beck on poliisikomisario ja valtionmurhakomission päällikkö. Romaanihahmo Martin Beck on syntynyt 1923.


title: Martin Beck

text: Sarja koostuu vuosina 1965–1975 julkaistuista kymmenestä kirjasta, kaikilla alaotsikkona "Romaani rikoksesta". Sarja sai huomiota sekä Ruotsissa että ulkomailla, myös Suomessa. Aikansa dekkareiksi kirjat korostavat epätavallisen paljon sosiaalisia ulottuvuuksia ja kriittistä yhteiskuntanäkemystä. Kirjat on julkaistu uudelleen monta kertaa; viimeksi vuonna 2005 kaikki kymmenen kirjaa tulivat myyntiin laatikossa, ja mukana oli lisäkirja, joka kertoo itse kirjasarjasta.


title: Martin Beck

text: Martin Beck on usein uupunut ja pettynyt työhönsä, perheeseensä ja elämäänsä. Beckin lähimmät alaiset ovat Lennart Kollberg, Gunvald Larsson, Einar Rönn ja Fredrik Melander. Päähenkilöt ovat turhautuneet Ruotsin poliisiorganisaation politisoitumiseen, militarisoitumiseen ja byrokratisoitumiseen – tämä kehitys näyttää kirjasarjan päähahmoille ilmentävän koko yhteiskunnan huonontumista. Osalla heistä on toimiva avioliitto, Beckillä ei; jopa suhde tyttäreen vaikeutuu ajan kuluessa. Beckin vähän vapaa-ajan täyttää purjelaivojen pienoismallien rakentaminen.


title: Martin Beck

text: Perhe-elämän kuvaus poliisiromaanissa oli harvinaista 1960-luvun alussa, kuten myös sen mihin poliisin palkka riittää: Beck asuu vuokralla eikä erityisen hyvässä paikassa. Beck tuntee pahoinvointia miltei aina autossa kulkiessaan – kirjan Beck ei juuri autolla aja eikä sellaista omista. Kirjailijoiden syytettiin kaikesta tästä huolimatta useita kertoja plagioineen Ed McBainia, jonka poliisikirjat ovat enemmän kioskikirjallisuutta, kun taas Wahlöö ja Sjöwall pystyivät kuvaamaan kokonaisvaltaisesti poliisin elämää, jossa työ, murhien tekijöiden etsiminen, on osa elämää. He kuitenkin aloittivat rikollisuuskirjailijauransa kääntämällä useita McBainin kirjoja.


title: Martin Beck

text: Beck-elokuvissa Beckiä ovat näytelleet Keve Hjelm, Walter Matthau, Gösta Ekman, Jan Decleir, Derek Jacobi, Carl-Gustaf Lindstedt ja Peter Haber.


title: Martin Beck

text: Huomautuksia


title: Martin Beck

text: Myöhemmät elokuvat eivät perustu romaaneihin, mutta hahmojen luonteenpiirteet on samat kuin kirjoissa. Martin Beckiä näyttelee Peter Haber ja Gunvald Larssonia Mikael Persbrandt. Persbrandt ei ruotsalaisten lehtien eri lähteistä maaliskuussa 2015 saamien tietojen mukaan ole enää mukana neljässä uudessa Beck-filmissä muun muassa siksi että hän on saanut Svean hovioikeudessa tuomion huumeiden hallussapidosta. Roolihahmo Kollberg ei ole mukana tässä versiossa. Suosittu sivuhahmo tässä sarjassa on Ingvar Hirdwall Beckin punatukkaisena naapurina, joka haluaa aina tarjota hänelle paukun.


title: Martin Beck

text: Ensimmäisellä kaudella saavat Haber ja Persbrandt seuraa Stina Rautelinista Lena Klingströminä ja Per Morbergista Joakim Werséninä. Lena oli Beckin kollega ja Joakim on Beckin esimies. Ensimmäinen ja toinen kausi esitettiin Suomen televisiossa Nelosella 2000-luvun alussa ja uusintana vuoden 2008 aikana.Toisella kaudella Haber ja Persbrandt saavat seurakseen naispuolisen pomon nimeltään Margareta Oberg (Marie Göranzon) ja kollegan nimeltään Alice Levander (Malin Birgerson), joka korvaa Lena Klingströmin. Ensimmäinen ja toinen kausi esittiin Nelosella 2000-luvun alussa ja uusintana vuoden 2008 aikana.Haber ja Persbrandt saavat seuraa tällä kaudella Måns Nathanaelsonista Oskar Bermanina ja Ing-Marie Carlssonista Bodil Lettermarkina. Lena Klingström tekee comebackin samana roolihahmona ja Alice Levander on kadonnut. Kausi näkyi Suomessa Nelosella vuonna 2009.Elokuvayhtiö Nordisk Film päätti tammikuussa 2007 esittää elokuvan "Beck – Gettolinan" elokuvateatterissa ja sen ensi-ilta oli 23. maaliskuuta uudella nimellä "Beck – den svaga länken" ("Heikoin lenkki"). Elokuvan on ohjannut Harald Hamrell. Alun perin oli tarkoitus, että "Beck – I Guds namn" olisi esitetty elokuvateatterissa, mutta se esitettiinkin suoraan televisiossa.


title: Martin Beck

text: Televisiossa kolmas tuotantokausi esitettiin ensin Ruotsin TV1000-kanavalla ja myöhemmin syksyllä 2008 Ruotsin TV4-kanavalla. Koko projekti on maksanut yli 100 miljoonaa Ruotsin kruunua (noin 11 miljoonaa euroa), mikä tekee siitä Ruotsin tähän mennessä kalleimman elokuvaprojektin. Syynä siihen, että Saksan ZDF:llä on etuoikeus elokuviin, on ollut TV-kanavan vaatimus projektin rahoitusneuvotteluissa.


title: Martin Beck

text: Mikael Persbrandt sanoutui näkyvästi irti neljännestä kaudesta Gunvald Larssonina, mutta syksyllä 2008 olivat kuvaukset jo hyvässä vauhdissa Peter Haberin ja Persbrandtin kanssa. Suunnitelmana oli alun perin tehdä neljä elokuvaa, mutta budjetti haluttiin käyttää reilummin ja elokuvien lukumäärä karsittiin neljästä kahteen.


title: Martin Beck

text: Neljännellä kaudella näytteli myös suomalainen Stina Rautelin.Viides kausi koostuu kahdeksasta jaksosta, ja niitä alettiin esittää C More -kanavalla 1. tammikuuta 2015. Myöhemmin kausi nähtiin myös TV4:llä. Päärooleissa nähdään edelleen Peter Haber ja Mikael Persbrandt. Kauden viidennessä elokuvassa "Gunvald", Persbrandt nähdään viimeistä kertaa Gunvald Larssonin roolissa, jonka jälkeen Beckin kakkosmiehen roolin ottaa norjalais-näyttelijä Kristofer Hivju esittämä poliisi. Suomessa elokuvat nähtiin Nelosella alkuvuodesta 2018.


title: Martin Beck

text: Viidenellä kaudella näyttelevät myös suomalaiset Anu Sinisalo, Antti Reini sekä Peter Franzén.Sarjan kuudennella tuotantokaudella (2018) Martin Beck on jäänyt eläkkeelle mutta hän jatkaa rikosten selvittelyä muun muassa Säpon avustajana.


title: Jalkapallon Afrikan-mestaruuskilpailut 2004

text: 24. jalkapallon Afrikan-mestaruuskilpailut pelattiin Tunisiassa 24. tammikuuta – 14. helmikuuta 2004. Turnauksen voitti isäntämaa Tunisia.


text: Turnauksen ottelut pelataan kuudessa eri kaupungissa.


text:
4 maalia
3 maalia
2 maalia


title: Osmo Lindeman

text: Osmo Uolevi Lindeman (16. toukokuuta 1929 Helsinki – 15. helmikuuta 1987 Vantaa) oli suomalainen säveltäjä ja musiikkipedagogi.


title: Osmo Lindeman

text: Lindeman vaikutti myös jazz- ja tanssimusiikkona, soittimenaan piano. Hän aloitti sävellystuotantonsa kamarimusiikki- ja orkesterisäveltäjänä, mutta tuli tunnetuksi erityisesti elektronisen musiikin uranuurtajana. Hän sävelsi myös paljon musiikkia elokuviin, muun muassa Komisario Palmu -elokuviin, joista toisen musiikki palkittiin Jussilla.


title: Osmo Lindeman

text: Lindeman opiskeli sävellystä Sibelius-Akatemiassa Nils-Eric Fougstedtin johdolla ja Münchenissä Carl Orffin johdolla ja perehtyi elektroniseen musiikkiin muun muassa Varsovassa sekä Illinois'n ja Columbian yliopistossa Yhdysvalloissa. Vuonna 1972 hän voitti kansainvälisen nykymusiikkiseuran ISCM:n (International Society for Contemporary Music) sävellyskilpailun ensimmäisen palkinnon teoksella "Ritual". Elektronisen musiikin sävellystyön hän teki kotiinsa rakentamassaan studiossa. Lindeman toimi Sibelius-Akatemian teoreettisten aineiden lehtorina vuosina 1961–1983 ja kirjoitti teoksen "Elektroninen musiikki".


title: Osmo Lindeman

text: Lisäksi kuunnelmamusiikkia


title: Issam Merdassi

text: Issam Merdassi (, s. 16. maaliskuuta 1981) on tunisialainen jalkapalloilija, pelipaikaltaan puolustaja. Hän edustaa Sveitsin 1. Ligassa pelaavaa Young Boysin kakkosjoukkuetta.


title: Issam Merdassi

text: Merdassi edusti kotimaassaan pitkään CS Sfaxienia, jonka paidassa hän voitti Tunisian liigamestaruuden lisäksi Tunisian cupin ja liigacupin. Menestys vuosien jälkeen Merdassi pelasi yhden kauden lainalla saudiarabialaisessa Al-Nasrissa. Palattuaan takaisin kotimaahansa hän pelasi vielä yhden kauden CS Sfaxienin riveissä ennen siirtymistään Sveitsiin Young Boysin riveihin. Merdassi oli joukkueen mukana kahden päivän koeajalla, jonka myötä sveitsiläisjoukkue teki hänen kanssaan kolmen vuoden sopimuksen.


title: Issam Merdassi

text: Avauskaudellaan Merdassi pelasi 20 ottelua ja oli mukana pelaamassa neljässä Sveitsin cupin ottelussa. Kaudeksi 2010–2011 hänet siirrettiin Young Boysin kakkosjoukkueeseen, joka pelaa Sveitsin kolmanneksi korkeimmalla tasolla.


title: Issam Merdassi

text: Merdassi on edustanut Tunisiaa vuoden 2004 kesäolympialaisissa ja vuoden 2006 jalkapallon Afrikan-mestaruuskilpailussa.


title: TGV Duplex

text: TGV Duplex on kaksikerroksinen kolmannen sukupolven TGV-suurnopeusjunaperheen jäsen, jota operoi SNCF, Ranskan kansallinen rautatieyhtiö. Junat otettiin käyttöön kesällä 1995. TGV Duplex voi kuljettaa 545 matkustajaa. TGV Duplexin suurin nopeus on 320 km/h. TGV Duplex-junien matkanopeutta on nostettu aikaisemmista versioista. Myös muotoilu on uudistettu täysin. TGV Duplexissa on 8 kaksikerroksista vaunua. TGV Duplexin tunnistaa helpoiten pyöreähköstä moottorivaunusta ja kylkien leveästa sinisestä raidasta.


title: Wiktoria Gąsiewska

text: Wiktoria Gąsiewska (s. 13. maaliskuuta 1999) on puolalainen näyttelijä. Hän esiintyy vakituisessa roolissa Polsatin komediasarjassa "Rodzina zastępcza plus". Lisäksi hänet tunnetaan muun muassa Jan Jakub Kolskin elokuvasta "Jasminum" (2006).


title: Jan Jakub Kolski

text: Jan Jakub Kolski (s. 29. tammikuuta 1956) on puolalainen elokuvaohjaaja, elokuvaaja ja käsikirjoittaja. Hän teki 1980-luvun vuosina useita lyhytelokuvia, mutta on keskittynyt 1990-luvun alusta ensisijaisesti täyspitkiin teoksiin. Hän on työskennellyt myös television parissa.


title: Jan Jakub Kolski

text: Kolski oli vuonna 2003 Venetsian elokuvajuhlilla ehdolla Kultaisen leijonan saajaksi.


title: Abigail (yhtye)

text: Abigail on japanilainen black metal -yhtye, joka on perustettu Tokiossa vuonna 1992. Sillä on tällä hetkellä levytyssopimus Nuclear War Now! Productions -yhtiön kanssa.


title: Andrzej Żuławski

text: Andrzej Żuławski (22. marraskuuta 1940 Lwow – 17. helmikuuta 2016) oli puolalainen elokuvaohjaaja. Hän työskenteli aluksi Puolassa mutta elokuvan "Diabel" joutuminen sensoiduksi sai hänet siirtymään Ranskaan. Hän ohjasi urallaan kaikkiaan 13 elokuvaa.


title: Andrzej Żuławski

text: Żuławski käytti näyttelijöinään muiden muassa Romy Schneideria, Isabelle Adjania ja Sam Neilliä sekä puolalaisista Andrzej Sewerynia ja Bogusław Lindaa.


title: Andrzej Żuławski

text: Żuławskin ohjaama elokuva "Possession" (1981), jossa Adjani ja Neill näyttelivät pääosia, oli Cannesin elokuvajuhlilla Kultainen palmu -ehdokkaana. São Paulon elokuvajuhlilla Żuławski sai kriitikkojen palkinnon.


title: Andrzej Żuławski

text: Żuławski oli 1984–2001 naimisissa näyttelijä Sophie Marceaun kanssa.


title: Thermostatic

text:
Thermostatic oli vuonna 2003 Ruotsin Göteborgissa perustettu elektronista synthpop-musiikkia soittava yhtye. Yhtye voitti SAMA (Scandinavian Alternative Music Awards) -tapahtumassa vuoden 2005 parhaimman pohjoismaalaisen tulokkaan palkinnon.
Yhtye lopetti toimintansa vuonna 2010.


title: Tormentor

text: Tormentor on unkarilainen black metal -yhtye, joka on perustettu vuonna 1987. Yhtye hajosi vuonna 1991, mutta se muodostettiin uudestaan vuonna 1999. Yhtyeen kenties tunnetuin jäsen on Attila Csihar, joka tunnetaan myös Mayhem-yhtyeen laulajana.


title: Johanna Hofer

text: Johanna Hofer (30. heinäkuuta 1896 Berliini – 30. kesäkuuta 1988 München) oli saksalainen näyttelijä. Hänet muistetaan muun muassa roolista Andrzej Żuławskin elokuvassa "Possession" (1981).


title: Johanna Hofer

text: Hofer oli naimisissa näyttelijä Fritz Kortnerin kanssa.


title: Johanna Hofer

text: Hofer oli aktiivinen myös teatterissa. Hän pakeni kotimaastaan 1930-luvun alussa ja asui vuosia Yhdysvalloissa. Vuonna 1948 hän kuitenkin palasi Berliiniin, josta hän lopulta muutti Müncheniin.


title: Harry Baird

text: Harry Baird (12. toukokuuta 1931 – 13. helmikuuta 2005) oli Guyanassa syntynyt, Briteissä vaikuttanut näyttelijä. Hän tuli tunnetuksi muun muassa televisiosarjasta "UFO", jossa hän esiintyi luutnantti Mark Bradleyn roolissa. Hän loi uran myös elokuvissa ja teatterissa.


title: Harry Baird

text: Baird sairastui aikuisiällään glaukoomaan, joka aiheutti hänen sokeutumisensa. Hän kuoli Lontoossa 73-vuotiaana.


title: Marco Pascolo

text: Marco Pascolo (s. 9. toukokuuta 1966 Sion, Sveitsi) on entinen sveitsiläinen jalkapalloilija.


title: Marco Pascolo

text: Pascolo edusti Sveitsin maajoukkuetta vuosien 1992-2001 aikana 55 kertaa. Hän kuului maajoukkueeseen vuoden 1994 MM-kilpailuissa, pelaten jokaisessa neljässä ottelussa. Pascolo pelasi myös vuoden 1996 EM-kisoissa.


title: Marco Pascolo

text: Seurajoukkuetasolla hän edusti kotimaassaan FC Sionia, Neuchâtel Xamaxia, Servetteä sekä FC Zürichiä. Ulkomailla hän edusti Cagliaria ja Nottingham Forestia.


title: Aleksandra Szwed

text: Aleksandra Szwed (s. 8. elokuuta 1990 Varsova) on puolalainen näyttelijä. Hän on noussut kotimaassaan tähteyteen Elizan roolista Polsatin komediasarjassa "Rodzina zastępcza plus". Hänen isänsä on nigerialainen.


title: Aleksandra Szwed

text: Szwed on myös kilpaillut "Dancing on Ice" -tanssiohjelman puolalaisessa versiossa ("Gwiazdy tańczą na lodzie").


title: Drawn and Quartered

text: Drawn and Quartered on seattlelainen death metal -yhtye.


title: Drawn and Quartered

text: Seattlesta tuleva Drawn And Quartered sai alkunsa kymmenisen vuotta sitten, kun Plague Bearer –nimellä operoinut ryhmä vaihtoi nimeä ja muuttui nykyiseen muotoonsa. Ensimmäisen demonsa yhtye julkaisi vuonna 1996 ja debyyttipitkä To Kill Is Human ilmestyi muutamaa vuotta myöhemmin. Vihaista ja erittäin tummasävyistä death metallia sisältänyt kiekko oli kelvollinen tapaus lajissaan, mutta vasta vuonna –03 ilmestynyt Extermination Revelry lunasti demoajoilta asti annetut lupaukset. Vanhakantaisempia sävyjä, groovaavia hitaampia osioita, pikimustia melodioita sekä hurjia blastbeat-orgioita yhdistellyt kiekko oli nautittava ja intensiivinen kokonaisuus, joka teknisestä pätevyydestään huolimatta nojasi musiikkinsa ennen kaikkea tunnelman varaan. Hiljattain ilmestynyt kolmas täyspitkä Return Of The Black Death jatkaa edeltäjänsä laadukkailla linjoilla.kokoonpano:


title: Diana Latzko

text: Diana Latzko (s. 10. kesäkuuta 1989 Wien) on itävaltalainen näyttelijä.


title: Diana Latzko

text: Latzko tuli tunnetuksi pääroolista (Jana) Ulrike Schweigerin elokuvassa "Twinni" (2003). Esiintyminen toi hänelle parhaan naisdebytantin Undine-palkinnon vuonna 2004.


title: Transit

text: Se tunnettiin myös nimellä Navsat ("Navy Navigation Satellite System" eli NNSS). Järjestelmä kehitettiin Yhdysvaltain merivoimien Polaris-ydinohjuksia kuljettavia sukellusveneiden Pohjoisella jäämerellä operointia varten.


title: Transit

text: Järjestelmän kehitti Johns Hopkinsin yliopiston Applied Physics Laboratory (APL). Sen tutkijat George Weiffenbach ja William Guier tekivät Sputnikin radiosignaalin mittauksia ja totesivat pystyvänsä mittaamaan satelliitin radan sen radiosignaalin doppler-siirtymästä . APL:n johtaja Frank McClure ymmärsi, että jos satelliitin paikka tunnetaan tarkkaan, vastaavalla mittauksella voidaan määrittää signaalin vastaanottajan paikka maan pinnalla.


title: Transit

text: Järjestelmän kehitys alkoi vuonna 1958. Ensimmäinen Transit laukaistiin syyskuussa 1959 . Järjestelmä julistettiin operatiiviseksi vuonna 1964. Satelliitin (nimiltään OSCAR tai NOVA) lensivät matalalla polaariradalla: ratakorkeus oli 1100 km ja täten satelliitin kiertoaika oli 106 minuuttia. Paikan määritys Pohjoisella jäämerellä tapahtui suhteellisen nopeaan, kun taivaalla oli viiden satelliitin konstellaatio. Ekvaattorilla satelliitin ylitystä joutui odottamaan tunteja. Paikan määrityksen jälkeen sukellusveneen inertiasuunnistuslaitteiden paikannuksen aloituspisteen päivitettiin. Operatiivisessa vaiheessa satelliitteja oli yleensä kymmenen taivaalla.


title: Transit

text: Yhden satelliitin ylilennolla paikka voitiin määrittää 200 metrin tarkkuudella. Se antoi myös referenssiajan 50 mikrosekunnin tarkkuudella. Transit satelliittien signaalissa oli myös koodattu osa viestinvälitykseen.


title: Transit

text: Transit oli käytössä kunnes Global Positioning System korvasi sen. Sen käyttö lakkasi vuonna 1991. Vuoden 1991 jälkeen Transit-satelliitteja käytettiin jokin aika viestinvälittäjinä Yhdysvaltain laivaston ionosfäärin monitorointijärjestelmälle.


title: Transit

text:
Transitissa oli kaksi UHF-taajuuden lähetintä. Signaali, joka lähetettiin joka toinen minuutti, koostui satelliitin kuudesta rataparametristä ja lisäksi rataa muuttavista häiriöistä (maan muodon poikkeaminen pallosta, kuun ja auringon vetovoima, "ilmanvastus" jne.). Efemeris- ja aikatiedot päivitettiin kahdesti päivässä Yhdysvaltain laivaston satelliittien seuranta-asemilta. Kahdella taajuudella lähetys avaruudessa ja vastaanotto maassa minimoin ilmakehän ionosfäärin aiheuttamat virheet paikan määritykseen.
Doppler-vaikutus oli 17 000 mailia tunnissa lentävän satelliitin vaikutus kantoaallon vastaanotettuun taajuuteen oli suuruusluokkaa 10 kHz. Tämä Doppler-käyrä oli uniikki kussakin paikassa. Vastaanottimen liikkuminen merellä liikkuvassa aluksessa aikaansai noin 100 metrin virheen paikkaan, lentokoneessa virhe olisi ollut vielä suurempi, paikanmäärityksen kestäessä kaksi minuuttia. Sukellusveneet yleensä nostivat vain vastaanottoantennin meren pinnalle ja ajoivat hitaammin paikannuksen aikana. Tämä merkitsi sotaskenaariossa pienempää riskiä kuin paikanmääritys sekstantin avulla, tosin Transitin rinnalla oli mm. LORAN-C jne. globaaleja navigointikeinoja.
Yhdysvaltain laivaston aluksissa oli Motorola NavSat-vastaanottimet. Jossain määrin paikannusjärjestelmä tuli myös siviilikäyttöön 1970-luvulta lähtien.


title: Transit

text: Koska 1950-luvulla ei ollut tehokkaita sukellusveneeseen sopivia tietokoneita, Transitia varten kehitettiin AN/UYK-1-tietokone. Sen pääsuunnittelija oli Kalifornian yliopiston (UCLA) tutkija Lowell Amdahl. Sen valmisti Ramo-Wooldridge-yhtiö (eli TRW, joka 2000-luvulla tunnetaan nimellä Northrop Grumman).


title: Transit

text: Transit-satelliitit


title: Holly Black

text: Holly Black (o.s. Riggenbach, s. 10. marraskuuta 1971) on yhdysvaltalainen kirjailija. Hän on työskennellyt toimittajana. Black on kirjoittanut yhdessä kuvittaja Tony DiTerlizzin kanssa nuorille suunnatun "Spiderwickin kronikat" -fantasiasarjan. Black on kirjoittanut kirjailija Cassandra Claren kanssa Magisterium-sarjaa, jonka ensimmäinen osa "The Iron Trial" on ilmestynyt suomeksi nimellä "Rautakoe." Sarjan toinen osa "The Copper Gauntlet" on ilmestynyt suomeksi nimellä "Kuparikoura." Sarjan kaksi viimeistä osaa eivät ole vielä ilmestyneet, mutta kolmas osa on ilmestynyt englanniksi nimellä "The Bronze Key."


title: Torsten Ullman

text: Torsten Ullman (27. heinäkuuta 1908 – 11. toukokuuta 1993) oli ruotsalainen pistooliampuja, maailmanmestari ja olympiavoittaja.


title: Torsten Ullman

text: Torsten Ullman on saavuttanut olympialaisissa Berliinissä 1936 kultaa 50 m vapaapistoolissa ja pronssia 25 m olympiapistoolissa sekä Lontoossa 1948 pronssia 50 m vapaapistoolissa tuloksella 539.


title: Torsten Ullman

text: Ullman on saavuttanut MM-kilpailuissa lukuisia mitaleita. Hän on voittanut henkilökohtaisia maailmanmestaruuksia 50 m vapaapistoolissa viidesti (1933, 1935, 1937, 1947 ja 1952), 25 m isopistoolissa kahdesti (1947 ja 1954) ja 25 m olympiapistoolissa kerran (1939).


title: Eurooppalainen tutkimusalue

text: Eurooppalainen tutkimusalue (ERA, "European Research Area") on Euroopan unionin pyrkimys yhdistää EU-alueen tutkimus. ERA-käsite luotiin vuonna 2000. Sen jälkeen EU on pyrkinyt kehittämään EU-valtioiden tiettyjen teknologioiden tutkimusta kansallisvaltiopohjaisesta koko Euroopan laajuiseksi.


title: Eurooppalainen tutkimusalue

text: Vuonna 2002 Euroopan unioni julisti seuraavien alojen olevan erityisen tärkeitä "eurooppalaistaa":


title: Ja/tai

text: Ja/tai (ei-poissulkeva tai, ehdollinen tai) on suomen kielessä käytettävä sanayhdistelmä, joka koostuu rinnastuskonjunktioista "ja" sekä "tai". Ja/tai-yhdistelmää käytetään kahden tai useamman rinnasteisen ilmaisun välissä kertomaan eksplisiittisesti, että luetelluista asioista yksi tai useampi sopii tilanteeseen. Esimerkiksi lauseessa ”syön omenan ja/tai banaanin” lausuja joko ”syö omenan" tai ”syö banaanin” tai ”syö sekä omenan että banaanin”.


title: Ja/tai

text: Puheessa tai tekstissä "tai" on tulkinnanvarainen. Se voi tarkoittaa jompaa kumpaa seuraavista:


title: Ja/tai

text: Tavallisesti poissulkeva "tai"-sana voidaan korvata "joko–tai"-muotoilulla tai kirjoittamalla virke selvemmin.


title: Ja/tai

text: Ilmaus on levinnyt englannin kielestä suomenkielisiin teksteihin. Ilmausta voidaan arvostella epäselvyydestä, ja kielenhuollon suositusten mukaan sitä ei pitäisi käyttää ”tavallisessa juoksevassa tekstissä” ("Kielikello" 3/1993), se ”sopii erikoisalan teksteihin” ("Kielikello" 3/1998) ja se on levinnyt ”erityiseen tarkkuuteen pyrkivistä teksteistä” ("Kielikello" 2/2006).


title: Martha Hyer

text: Martha Hyer (10. elokuuta 1924 – 31. toukokuuta 2014) oli yhdysvaltalainen näyttelijä.


title: Martha Hyer

text: Hyer syntyi Fort Worthissa, Texasissa. Hän näytteli lukuisissa elokuvissa, kuten "Kaunis Sabrina" (1954), "Yli kaiken ymmärryksen" (1958), "Ensimmäiset miehet kuussa" (1964) ja "Voittamattomat veljekset" (1965). Viimeiset elokuvaroolinsa hän teki 1970-luvun alussa.


title: Martha Hyer

text: Hyer oli vuonna 1959 ehdolla parhaan naissivuosan Oscar-palkinnon saajaksi työstä elokuvassa "Yli kaiken ymmärryksen". Hän oli naimisissa maineikkaan tuottaja Hal B. Wallisin kanssa, kunnes jäi leskeksi vuonna 1986.


title: Martha Hyer

text: Hyerin omaelämäkerta "Finding My Way" julkaistiin vuonna 1990.


title: Satu Pusila

text: Satu Pusila (s. 25. huhtikuuta 1962 Orimattila) on suomalainen haulikkoampuja ja maailmanmestari.


title: Satu Pusila

text: Satu Pusila on saavuttanut MM-kilpailuissa useita mitaleita. Näistä kirkkaimpia ovat kaksoistrapin kolme kultaa (1990, 1991 ja 1994) ja trapin kulta (1998). Vuonna 1998 hänet valittiin Suomen vuoden naisurheilijaksi.


title: Euroopan teknologiainstituutti

text: Euroopan teknologiainstituutti (EIT) on tutkimusta rahoittava Euroopan unionin erillisvirasto. Sitä koskeva lainsäädäntö astui voimaan 29. huhtikuuta 2008. EIT pyrkii kasvattamaan EU-alueen kykyä innovoida, menestyä kansainvälisessä kilpailussa ja luoda työpaikkoja ja vaurautta. Virasto pyrkii toimimaan yhteystyössä niin liike-elämän, koulutusalan kuin tiedeyhteisönkin kanssa. Viraston henkilökuntaan kuuluu noin 50 ihmistä.


title: Euroopan teknologiainstituutti

text: EIT lähti alun perin käyntiin olemassa olevien yliopistojen verkostona. . Osa virastoa valmitelleista tahoista pyrki muodostamaan EIT:stä huippuyliopistoa esikuvanaan Bostonin MIT. Käytännössä toteutui vain pienehkö tutkimus- ja kehitysprojekteja rahoittavana virastona Tekesin tapaan.


title: Euroopan teknologiainstituutti

text: EU:n tutkimusministerit päättivät sen pääkeskuksen sijaintipaikaksi 18. kesäkuuta 2008 Unkarin pääkaupungin Budapestin. Sijaintipaikasta kilpailivat myös Jena Saksassa, Sant Cugat del Vallès Espanjassa, Wrocław Puolassa ja Slovakian ja Itävallan välillä jaettu Bratislava-Wien.


title: Euroopan teknologiainstituutti

text: Vuonna 2009 tiedotettiin, että Aalto-yliopiston kampukselle asettuu yksi EIT:n osittain rahottamista ITC-alan tutkimusyksiköistä. Myös vuoden 2014 lopussa kerrottiin EIT:n osittain rahoittaman, tällä kertaa mineraali- ja materiaalialaan keskittyvän tutkimusklusterin toimipisteen sijoittumisesta Otaniemeen.


title: Jari Kuokkanen

text: Jari Kuokkanen (s. 4. huhtikuuta 1977, Tampere) on tamperelainen muusikko. Parhaiten hänet tunnetaan Teräsbetoni-yhtyeen rumpalina. Hän kuuluu myös progressiivista metallia soittavaan yhtyeeseen "Anthriel". Kuokkanen on ilmoittanut musiikillisiksi innoittajikseen Eric Carrin, Nicko McBrainin ja Iron Maidenin.


title: FFG

text: Itävallan tutkimuksen kehitysorganisaatio FFG ("Österreichische Forschungsförderungsgesellschaft mbH") perustettiin 1. syyskuuta 2004 kooten yhteen aiempia organisaatioita kuten Itävallan avaruusjärjestö. Sen toimipaikka on Wien.


title: FFG

text: Sen toiminnan rahoittavat Itävallan Liikenne-, innovaatio- ja teknologiaministeriö ("Bundesministerium für Verkehr, Innovation und Technologie, BMVIT") ja Työ- ja elinkeinoministeriö ("Bundesministerium für Wirtschaft und Arbeit, BMWA").


title: FFG

text: Sen rahoitusmalleihin kuuluvat perusohjelma, EU-ohjelmat, alueelliset rakenneohjelmat, temaattiset ohjelmat ja avaruustekniikaohjelma ASAP.


title: Kuolleen miehen käsi

text: Kuolleen miehen käsi on kaksi paria sisältävä pokerikäsi, jossa on kaksi ässää ja kaksi kahdeksikkoa. Nimityksen väitetään tulevan legendasta, jonka mukaan Wild Bill Hickok piti kuollessaan 2. elokuuta 1876 kädessään tällaista kättä viiden kortin ostopokerissa. Hickokin elämäkerran kirjoittajan Joseph Rosan mukaan kiistatonta todistetta käden sisällöstä ei ole löytynyt, mutta yleisesti hyväksytyssä versiossa kortit olivat pataässä (♠ A), ristiässä (♣ A), kaksi mustaa kahdeksikkoa (risti (♣ 8) ja pata (♠ 8) sekä joko ruutusotilas tai ruuturouva viidentenä.


title: Kuolleen miehen käsi

text: Sanonta ”kuolleen miehen kädestä” oli kuitenkin tunnettu jo ennen Hickokin murhaa.


title: Club Sportif Sfaxien

text: Club Sportif Sfaxien () on tunisialainen urheiluseura, jolla on joukkueita muun muassa jalkapallossa, käsipallossa, nyrkkeilyssä, judossa ja lentopallossa.


title: Club Sportif Sfaxien

text:
CS Sfaxien tunnetaan parhaiten jalkapalloseurana ja se perustettiin vuonna 1928, jolloin sen nimi oli Club Tunisien. Tuolloin joukkue pelasi vihreä- ja punaraitaisessa peliasuissa. Club Tunisien pääsi ensi kerran pelaamaan korkeimmalle sarjatasolle Ligue Professionnelle 1 vuonna 1947. Kolme vuotta myöhemmin Béchir Fendri perusti sille ensimmäisen kannattajaryhmän. Myöhemmin 1962 joukkue nimettiin nykyiseen muotoonsa "Club Sportif Sfaxien" ja sen peliasun värit vaihdettiin mustavalko raitoihin. Joukkueen kotistadion on Stade Taïeb Mhiri, joka sijaitsee Sfaxissa.
1960-luku


Club Sportif Sfaxien


title: Tapio Säynevirta

text: Olli Heikki Tapio Säynevirta (1. maaliskuuta 1965 Leppävirta – 5. syyskuuta 2012 Kontiolahti) oli suomalainen kivääriampuja ja valmentaja. Hän edusti Joensuun Ampujia.


title: Tapio Säynevirta

text: Tapio Säynevirta saavutti MM-kilpailuissa yhden kullan, kolme hopeaa ja kaksi pronssia 300 metrin kiväärilajeissa. Moskovassa 1990 hän saavutti joukkupronssia 300 m vakiokiväärin 3x20 laukauksen asentokilpailussa. Tolmezzossa 1994 Säynevirta voitti joukkuemaailmanmestaruuden 300 m kiväärin makuussa, sekä joukkuehopeaa 300 m kiväärin 3x40 laukauksen asentokilpailussa ja 300 m vakiokiväärin 3x20 laukauksen asentokilpailussa. Zaragozassa 1998 hän saavutti vielä henkilökohtaista hopeaa 300 m kiväärin makuussa ja joukkuepronssia 300 m vakiokiväärin 3x20 laukauksen asentokilpailussa.


title: Tapio Säynevirta

text: Säynevirta toimi sittemmin Henri Häkkisen henkilökohtaisena valmentajana ja Suomen Ampumaurheiluliiton kiväärivalmentajana.


title: Ligue Professionnelle 2

text: Ligue Professionnelle 2 on Tunisian jalkapallosarjojen toiseksi korkein sarjataso. Siinä pelaa yhteensä 14 joukkuetta, joista jokainen joukkue kohtaa toisensa kahdesti, vieraissa ja kotona, jolloin otteluita kertyy joukkuetta kohden 26. Kauden päätteeksi sarjan kaksi parasta nousee Ligue Professionnelle 1:een ja kaksi viimeistä joukkuetta putoaa Ligue Professionnelle 3:een.


title: Ligue Professionnelle 2

text: Muutamien edellisvuosien aikana sarjan nimi on vaihdellut useita kertoja. Se on tunnettu nimillä National B, Ligue 2 ja Championnat de la Ligue Professionnelle 2.


title: Ligue Professionnelle 2

text: Alun perin sarjaa pelattiin kahdessa lohkossa pohjois- ja etelälohkoissa, joiden voittajat pääsivät karsimaan sarjaan noususta. Poikkeuksellisesti kaudella 1958–1959 joukkueet oli jaettu yhteensä neljään eri lohkoon. Huolimatta siitä lohkon voittamisella ei ollut varsinaista merkitystä vain eniten pisteitä keränneet kaksi parasta joukkuetta pääsivät jatkoon. Kahden lohkon systeemillä jatkettiin aina kauteen 1964–1965, kunnes seuraavat viisi kautta vuodesta 1965 aina 1970 asti pelattiin vain yhtenäistä sarjaa, jossa sarjan kaksi parasta pääsivät sarjatasoa ylemmäksi. Kaudet 1982–1983, 1983–1984 ja 1984–1985 pelattiin kolmessa eri lohkossa, pohjois-, keski-, ja etelälohko, joista kaksi parasta lohkovoittajaa pääsi pääsarjaan. Sittemmin palattiin takaisin yhden sarjan järjestelmään aina kauteen 1994–1995 asti, jonka jälkeen pelattiin yksi kausi kahden lohkon systeemillä. Lisäksi kaudella 1998–1999 joukkueet eivät voineet karsia pääsarjaan, joka vähensi pääsarjan joukkueita 16:sta 12:een. Sittemmin kaudesta 1999–2000 lähtien Ligue Professionnelle 2:sta on pelattu yhtenäisenä sarjana. Eniten mestaruuksia historian aikana on kerännyt CO Transports. Se on voittanut Ligue Professionnelle 2:n seitsemän kertaan, joista vain kerran kaudella 1982–1983 se ei kyennyt nousemaan pääsarjaan.


title: Carabao

text: Carabao () on thaimaalainen rockyhtye, jonka perustivat Yuenyong "Aed" Opakul () ja Kirati "Khiao" Promsaka Na Sakon Nakhon () 1976 ollessaan opiskelemassa Filippiineillä. Yhtyeen nimi ja tunnus "Carabao" ('vesipuhveli') on tagalogin kieltä, ja se symboloi uutteruutta, peräänantamattomuutta ja kärsivällisyyttä. Ensimmäisen albuminsa ลุงขี้เมา (Lung Khi Mao) Carabao julkaisi 1981.


title: Carabao

text: Carabaon musiikki kuuluu genreen, josta Thaimaassa käytetään nimitystä "phleng phya chiwit" (). Länsimaista protestilaulua muistuttava lajityyppi tuli suosituksi 1970-luvulla poliittisesti myrskyisänä ajanjaksona, jolloin sotilashallinto tukahdutti opiskelijaliikkeen verisesti . Lajityypin ensimmäinen tunnettu edustaja oli "Caravan", joka on myös Carabaon esikuva. Carabao on luonut omintakeisen äänimaailman yhdistelemällä akustista folkia, länsimaista rockia ja thaimaalaista perinnemusiikkia latino- ja reggaerytmeihin. Carabaota voidaan samalla pitää maailmanmusiikkiyhtyeenä. Kotimaassaan he ovat saaneet tittelin "sam-chan kuningas", ja heitä on kutsuttu Aasian Rollareiksi.


title: Carabao

text: Carabaon kappaleissa käsitellään usein yhteiskunnallisia ja poliittisia kysymyksiä, ja niissä peräänkuulutetaan oikeudenmukaisuutta ja ajetaan tavallisen kansan asiaa, mutta yhtyeellä on kantaa ottavien kappaleiden ohella myös rakkauslauluja ja filosofisia lauluja, jotka koskettavat kaikkia yleisesti. Yhtyeen johtaja, perustajajäsen ja keulahahmo Aed Carabao on rakastettu ja kiistelty hahmo Thaimaassa, ja hänen terävä kielensä ja suurliikemiehiä leimaavat poliittiset kannanottonsa ovat hankkineet hänelle paljon vastustajia. Aed on pysynyt alalla kuitenkin hämmästyttävän pitkään, vaikka yhtyeen kultakaudella 1980–1990-luvulla hallitus kielsi ja sensuroi yhtyeen kappaleita, ja monia kriitikkoja on kohdannut vankeus tai salamurha.


title: Carabao

text: Carabao on myöhempinä vuosinaan muuttunut tuottavaksi liiketoiminnaksi , ja yhtyeellä on oma energiajuomabrandinsa "Carabao Daeng" (Red Carabao) . Carabaon sekaantuminen liiketoimintaan on ollut joillekin ihailijoille pettymys, ja rocktähden sijoitukset on nähty alkuperäisen aatteen ja kapinahengen hylkäämisenä omanvoitonpyynnin vuoksi, jossa "laulut elämälle" ovat nyt "lauluja liike-elämälle" (เพลงเพื่อธุรกิจ) .


title: Carabao

text: Carabaon kokoonpano on historiansa aikana ollut jatkuvassa muutostilassa. Monet jäsenistä ovat liittyneet ja lähteneet yhtyeestä useammin kuin kerran. Vokalisti-kitaristi Aed on ainoana ollut mukana jokaisella studiolevyllä ja kiertueella, vaikka useimmissa kokoonpanoissa ovat olleet mukana myös basisti Anuphong Prathompathama (Ot) ja kitaristi Preecha Chanaphai (Lek). Rummuissa oli pitkään Amnat Lukjan (Pao), joka tuli mukaan neljännellä studioalbumilla.


title: Kevin Valentine

text: Kevin Valentine on yhdysvaltalainen rumpali, joka tunnetaan parhaiten Donnie Iris and the Cruisers -yhtyeestä. Valentine on työskennellyt myös sessiomuusikkona. Hän soitti lähes kaikki rumpuosuudet Kissin "Psycho Circus" -albumille vuonna 1998 ja ”Take It Off” -kappaleen rumpuosuudet "Revenge"-albumille vuonna 1992.


title: Olympique de Béja

text:
Olympique de Béja () on tunisialainen jalkapalloseura, joka perustettiin vuonna 1929. Sen kotistadion on Stade Boujemaa Kmiti, joka sijaitsee Béjassa.1990-luku
2000-luku


title: Shelly Berg

text: Shelton Glen ("Shelly") Berg (s. 18. elokuuta 1955) on yhdysvaltalainen jazzpianisti. Hän on työskennellyt myös sessiomuusikkona ja soittanut useiden artistien ja yhtyeiden albumeilla.


title: Alex Kingston

text: Alex Kingston (s. 11. maaliskuuta 1963) on brittiläinen näyttelijä, joka tunnetaan muun muassa rooleistaan Elizabeth Cordayna televisiosarjassa "Teho-osasto" ja River Songina sarjassa "Doctor Who".


title: Alex Kingston

text: Kingston kasvoi Epsomin kaupungissa Surreyssä, Lontoon tuntumassa. Hän on kolmilapsisen perheen vanhin tytär. Kingston kiinnostui näyttelemisestä jo lapsena ja osallistui lukuisiin koulunäytelmiin. 15-vuotiaana hän esiintyi koulukiusaajan roolissa televisiosarjassa "Grange Hill". Hän opiskeli näyttelemistä Lontoon Royal Academy of Dramatic Artissa ja liittyi Royal Shakespeare Companyyn.


title: Alex Kingston

text: Kingston teki elokuvadebyyttinsä Peter Greenawayn elokuvassa "Kokki, varas, vaimo ja rakastaja" vuonna 1989. Ensimmäisen kerran hän sai suurempaa huomiota pääosastaan vuoden 1996 brittiläisessä minisarjassa "Moll Flanders". Samana vuonna hänet sai roolin "Teho-osastosta".


title: Alex Kingston

text: Kingston tapasi näyttelijä Ralph Fiennesin opiskeluaikanaan. He menivät naimisiin usean vuoden seurustelun jälkeen vuonna 1993, mutta he erosivat 1997 Fiennesin kohdattua näyttelijä Francesca Annisin. Toisen avioliittonsa Kingston solmi kirjailija-journalisti Florian Haertelin kanssa vuonna 1998. He erosivat vuoden 2009 paikkeilla. Heillä on vuonna 2001 syntynyt tytär. Heinäkuussa 2015 Kingston meni naimisiin televisiotuottaja Jonathan Stampin kanssa.


title: Club Sportif de Hammam-Lif

text: Club Sportif de Hammam-Lif () on tunisialainen jalkapalloseura, joka perustettiin vuonna 1944. Sen kotistadion on Stade Bou Kornine, joka sijaitsee Hammam-Lifissä. Joukkue on voittanut Tunisian liigamestaruuden neljä kertaa.1960-luku


Club Sportif de Hammam-Lif


title: Jean Clair

text: Jean Clair (oik. Gérard Régnier, s. 20. lokakuuta 1940 Pariisi) on ranskalainen kansallisperintöä vaalivan viraston johtaja, kirjailija, esseisti, usein esiintyvä poleemikko ja taidehistoroitsija. Hän toimi myös Musée Picasson johtajana. Hän on ollut Ranskan akatemian jäsen toukokuusta 2008 lähtien.


title: Jean Clair

text: Jean Clairin vanhemmat olivat maanviljelijöitä, mutta hän syntyi kuitenkin Pariisin VI kaupunginosassa. Hän kävi koulua Pariisin parhaissa oppilaitoksissa, ja lopulta, ennen yliopisto-opiskeluja, hän oli niin sanotulla valmistavalla luokalla Henry IV -lyseossa. Hän suoritti Sorbonnen yliopistossa filosofian tohtorin tutkinnon nykykirjallisuudessa. Tämän jälkeen hän suoritti Harvardin yliopistossa vastaavan tohtorin tutkinnon. Amerikan opintojensa aikana hän toimi läheisessä yhteistyössä kommunistisen opiskelijajärjestön kanssa.


title: Stade Gabésien

text: Stade Gabésien () on tunisialainen jalkapalloseura, joka perustettiin vuonna 1957. Sen kotistadion on Stade du Zrig, joka sijaitsee Gabèsissa. Joukkue nousi Tunisian pääsarjaan kaudeksi 2007–2008, jossa se oli viimeksi 23 vuotta sitten.


title: TRIPS

text: TRIPS () on immateriaalioikeuksia koskeva maailman kauppajärjestön (WTO) kansainvälinen sopimus.


title: TRIPS

text: TRIPSin laati WTOn edeltäjä GATT vuonna 1994, ja se on nykyisin yksi WTOn toiminnan keskeisimmistä ja myös eniten kritiikkiä herättävistä sopimuksista. Sopimuksen taustalla olivat teollisuusmaat, erityisesti Euroopan unioni, Yhdysvallat ja Japani, jotka myös omistavat suurimman osan maailman immateriaalioikeuksista, kuten patenteista. Kaikkien WTOn jäseniksi haluavien on ratifioitava TRIPS-sopimus.


title: TRIPS

text: TRIPSissä luokitellaan omistusoikeudet kaiken edelle, myös ihmisoikeuksien, mitä kansainväliset ihmisoikeusjärjestöt, kuten Attac ja kolmannen maailman kansalaisjärjestöt ovat arvostelleet laajasti.


title: TRIPS

text: TRIPSiin kuuluu myös mahdollisuus paitsi teollisuustuotteiden, myös organismien, elintärkeiden lääkkeiden ja ihmiskudosten patentointiin ja yksinoikeuteen.


title: TRIPS

text: Kehitysmaat ovat pitäneet TRIPS:iin liittyviä immateriaalioikeuksien rekisteröinti- ja valvontajärjestelmiä liian kalliina.


title: TRIPS

text: Kehitysmaiden kannalta sopimus on ongelmallinen, sillä useimmat patentit ovat länsimaiden ja kansainvälisten yritysten hallussa, ja toisaalta sopimus vaikeuttaa kaikenlaisen uuden teknologian omaehtoista käyttöönottoa kehitysmaissa.


title: TRIPS

text: TRIPSiä on myös arvosteltu siitä, että se estää tavaroiden ja ideoiden vapaata liikkumista, joka on vastoin WTOn ydinperiaatetta ja toimintaideaa.


title: Blasphemy

text: Blasphemy on vuonna 1984 perustettu Kanadan Burnabystä kotoisin oleva black metal -yhtye. Parhaiten yhtye on tunnettu perustamansa marginaalisen sotametalli () -alagenren johdosta. Yhtyeen musiikki on soitannallisesti raakaa ja yksinkertaista black metalia, mutta laulu muistuttaa enemmän death metal -tyyppistä murinaa, kuten Vonilla ja Sarcófagolla. Yhtyeen sanotaan olevan yksi ensimmäisistä, ellei ensimmäinen, black metalia soittava kanadalaisyhtye, aikana jolloin hyvin harvat olivat maailmanlaajuisesti edes kuulleet black metalin käsitteestä. Vaikka yhtye ei ole julkaissut kokopitkää levyä vuosiin, se on silti toiminnassa. Yhtyeen nykyinen levy-yhtiö on Osmose Productions.


title: KTI

text: Förderagentur für Innovation KTI on innovaatiotoimintaa rahoittava Sveitsin valtion virasto.


title: KTI

text: Vuonna 2007 sen budjetti oli 65 miljoonaa euroa. 60 prosenttia sen rahoituksesta menee tutkimus- ja kehitysprojekteihin. Yleensä puolet kunkin hyväksytyn projektin kustannuksista katetaan KTI:n rahoituksella. Sen palkkalistoilla on vain 22 ihmistä, mutta sillä on ulkoistettuja avustajia kaikkiaan 95. Sen toimitusjohtaja on Beat Hotz-Hart.


title: KTI

text: KTI tukee sveitsiläisten yritysten ja tutkimuslaitosten pääsyä EUREKAan, Euroopan komission tutkimuksen puiteohjelmiin ja muihin kansainvälisiin teknologiankehityspuitteisiin.


title: Pitäjänkokous

text: Pitäjänkokous oli Suomessa kuntakokousta ja kunnanvaltuustoa edeltänyt paikallisen hallinnon korkein päätöksentekoelin. Koska Suomen evankelis-luterilaisen kirkon seurakunta muodosti paikallishallinnon ennen vuoden 1865 kuntauudistusta, oli kuntakokouksen koollekutsujana ja puheenjohtajana seurakunnan kirkkoherra.


title: Pitäjänkokous

text: Pitäjänkokous oli paikallishallinnon toimielimenä myös Ruotsissa. Ruotsin kielessä pitäjänkokouksen nimitys on "sockenstämma".


title: Jordanin–Hölderin lause

text: Jordanin–Hölderin lause on ryhmäteorian lause, joka on nimetty Camille Jordanin ja Otto Hölderin mukaan. Lauseen mukaan annetun ryhmän Jordanin–Hölderin jonot ovat ekvivalentit. Jordan todisti, että tekijöiden mahtavuudet ovat invariantteja vuonna 1869, ja Hölder todisti tekijöiden isomorfisuuden vuonna 1889. Vuonna 1927 Schreier löysi lauseelle yksinkertaisemman todistuksen, joka perustui Schreierin lemmaan. Vuonna 1934 Zassenhaus paransi Schreierin todistusta, ja hän todisti lauseen Zassenhausin lemman avulla.


title: Jordanin–Hölderin lause

text: Olkoon formula_1 ryhmä ja formula_2 ja formula_3 ryhmän formula_1 Jordanin–Hölderin jonot. Schreierin lemman nojalla on olemassa ekvivalentit kompositiojonot formula_5 ja formula_6, jotka ovat hienompia kuin jonot formula_2 ja formula_3. Mutta koska formula_2 ja formula_3 ovat Jordanin–Hölderin jonoja, niin ne saadaan jonoista formula_5 ja formula_6 poistamalla ne ryhmät, jotka esiintyvät jonossa useammin kuin kerran. Siten jonot formula_2 ja formula_3 ovat ekvivalentit.


title: Kunnanvaltuusmiehet

text: Kunnanvaltuusmiehet olivat luottamushenkilöitä, joille kuntakokous uskoi osan valtuuksistaan kokoustensa väliseksi ajaksi. Kunnanvaltuusmiehet korvattiin 1898 kunnanvaltuustoilla, joiden vaaleissa äänioikeus ei ollut yleinen (veroa maksamattomat eivät saaneet äänestää eivätkä edustaa) eikä yhtäläinen (äänimäärä riippui veronmaksusta).


title: KPI

text:
KPI on Unkarin valtion innovaatiorahoitusorganisaatio. Se on perustettu 15. heinäkuuta 2003, siihen koottiin aiempia vastaavia organisaatioita yhteen.
Unkarin alkuperäinen innovaatiojärjestelmä on vuonna 1962 perustettu kansallinen teknologian kehityksen komitea (OMFB), joka siirtyi vuonna 1991 pääministerin alaisuudesta kauppa- ja teollisuusministeriölle ja vuonna 2000 opetusministeriölle. 2000-luvulla syntyi OMAI, KMÜFA, NKFP ja SZKA rahoitusorganisaatiot.


title: KPI

text: KPI:n budjetti on 139,5 miljoonaa euroa (2005). Se jakaa myös Euroopan komission rakennerahaston varoja. Sillä on 81 työntekijää Budapestissä.


title: Kätkäsuvanto

text: Kätkäsuvanto () on noin sadan asukkaan kylä Muonion kunnassa. Kylä sijaitsee noin 27 kilometrin päässä Muonion kirkonkylältä pohjoiseen Karesuvannon suuntaan ja se on Muonion pohjoisin kylä.


title: Kätkäsuvanto

text: Kätkäsuvannon asutus sijoittuu nauhamaisesti Valtatie 21:n molemmille puolille sekä Muonionjoen ja Kätkäjärven rantaan. Kylässä on aikaisemmin toiminut  koulu, posti ja kauppa.  Kylä on tunnettu mm. käsityötaitajistaan.


title: Pera

text: Pera on Englannissa toimiva jo 1940-luvun lopulla perustettu innovaatioita ja teknologiansiirtoa edistävä organisaatio.


title: Pera

text: Sen budjetti oli vuonna 2007 60 miljoonaa euroa. Siinä toimii 550 henkilöä, joita on sijoitettu kahteentoista eri maahan.


title: Eddie Futch

text: Eddie Futch (9. elokuuta 1911 – 10. lokakuuta 2001) oli nyrkkeilyvalmentaja, joka harjoitti useita legendaarisia nyrkkeilijöitä. Hänen valmennettaviaan olivat muun muassa Joe Frazier, Ken Norton, Larry Holmes ja Trevor Berbick – kolme viidestä miehestä, jotka koskaan voittivat Muhammad Alin.


title: Eddie Futch

text: Futch syntyi Hillsborossa, Mississippin osavaltiossa, mutta muutti perheensä kanssa Detroitiin Michiganiin ollessaan viisivuotias. Futchin perhe asui Black Bottom -alueella kaupungissa. Kun Futch oli murrosikäinen, hän pelasi puoliammattilaisena baseballia Moreland YMCA Flashes -joukkueessa. Hän pääsi YMCA College Schooliin, Chicagon yliopistoon, mutta 1930-luvun laman aikana hän joutui lopettamaan koulunkäynnin ja työskentelemään hotellissa elättääkseen perheensä.


title: Eddie Futch

text: Vuonna 1932 Futch voitti Detroitin Athletic Association kevytsarjan kilpailut, ja vuonna 1933 hän voitti samaisen kaupungin Golden gloves -kilpailun. Hän harjoitteli samalla salilla kuin Joe Louis, the Brewster Recreation Center Gymillä, ja toisinaan harjoitteli tulevan mestarin kanssa.


title: Eddie Futch

text: Epänormaalit sydänäänet estivät Futchia jatkamasta nyrkkeilemistä, ja hän ryhtyi valmentajaksi. Ensimmäinen hänen harjoittama mestari oli Don Jordan, joka voitti välisarjan maailmanmestaruuden vuonna 1958. Muita Futchin valmentamia mestareita ovat Bob Foster, Joe Frazier, Alexis Argüello, Larry Holmes, Michael Spinks, Marlon Starling, Montell Griffin, ja Riddick Bowe.


title: Eddie Futch

text: Futch onnistui tekemään Ken Nortonista toisen miehen, joka oli koskaan onnistunut voittamaan Muhammad Alin. Futch ohjeisti Nortonin lyömään Alia aina, kun tämä yritti iskeä jabinsa, koska tällöin hänellä oli tapana pudottaa oikean kätensä suojaus. Norton kohtasi Alin voittonsa jälkeen vielä kahdesti: ensimmäisellä kerralla Ali voitti ottelun jaetuin tuomariäänin ja kolmannella kerralla yksimielisesti, vaikka Alin onkin kritisoitu voittaneen tämän ottelun vain maineensa ansiosta.


title: Eddie Futch

text: Futch valmensi myös Joe Frazieria, kun tämä kohtasi Muhammad Alin kolmatta kertaa "Thrilla in Manila"-nimellä tunnetussa kamppailussa raskaansarjan maailmanmestaruudesta. Futch muistetaan erityisesti siitä, miten hän esti silmät umpeen turvonneena otellutta Frazieria nousemasta kehään ottelun viimeisessä erässä. Futch heitti ottelijansa vastalauseista huolimatta pyyhkeen kehään.


title: Stade Tunisien

text:
Stade Tunisien () on tunisialainen jalkapalloseura, joka perustettiin vuonna 1948. Sen kotistadion on Stade Chedli Zouiten, joka sijaitsee Tunisissa. Joukkue on voittanut Tunisian liigamestaruuden neljä kertaa. Se kuuluu myös Tunisian pääkaupungin Tunisin parhaimpiin jalkapalloseuroihin Espérancen ja Club Africainin ohella.
1980-luku


Stade Tunisien


title: Blythe Danner

text: Blythe Katharine Danner (s. 3. helmikuuta 1943 Philadelphia, Pennsylvania, Yhdysvallat) on yhdysvaltalainen näyttelijä. Hän on voittanut uransa aikana Tonyn ja kaksi Emmyä.


title: Blythe Danner

text: Philadelphiassa syntynyt Danner on esiintynyt muiden muassa elokuvissa "Vuorovetten prinssi" (1991), "X-Files – taistelu tulevaisuudesta" (1998), "Perhe on painajainen" (2000) ja "Painajainen perheessä" (2004). Television puolella hänellä on ollut rooli esimerkiksi sarjassa "Huff – terapian tarpeessa" (2004–2006).


title: Blythe Danner

text: Danner oli vuosina 1969–2002 naimisissa ohjaaja Bruce Paltrow’n kanssa. Avioliitto päättyi miehen kuollessa suusyöpään. Näyttelijä Gwyneth Paltrow on parin yhteinen tytär.


title: Särkijärvi (Muonio)

text: Särkijärvi on noin 300 asukkaan kylä ja saman niminen järvi Muonion kunnassa. Kylä sijaitsee noin 12 kilometrin päässä Muonion kirkonkylältä Kittilään päin, kantatie 79:n varressa. Särkijärven kylään kuuluvat myös Torassiepin ja Kutunivan sekä Keimiöniemen kyläalueet. Särkijärveltä voi ihailla yhtä Suomen kansallismaisemista, josta on tehty myös postimerkki ("Europa: Maisema Pohjois-Suomessa") vuonna 1977. Maisema avautuu kantatieltä ja siinä näkyy Pallastunturit Särkijärven taustalla. Särkijärvi on muutoinkin edullisessa asemassa maisemiensa puolesta. Pohjoisessa ja idässä näkyvät Pallastuntureiden ohella Keimiötunturi, luoteessa Olostunturi ja etelässä Särkitunturi.


title: Särkijärvi (Muonio)

text: Särkijärvellä toimi pitkään Rajavartiolaitoksen toimipiste. Nykyisin alue toimii asuinalueena ja talvisin alueella on autojen testausta arkitisissa olosuhteissa.


title: Emilia Widstrand

text: Emilia Widstrand (s. 28. elokuuta 1992) on ruotsalainen näyttelijä.


title: Muonion järvialue

text: Järvialue on nimi, joka viittaa Muonion kunnassa olevaan lukuisten pienien kylien muodostamaan alueeseen. Järvialueeseen kuuluvat seuraavat kylät: Särkijärvi, Kutuniva, Jerisjärvi, Matinvaara, Linkuniemi, Soukka, Muotkavaara, Kumpula, Isosaari, Tiurajärvi, Äkäsjärvi, Nivunkijärvi ja Heinäniemi. Alueen suurimmat järvet ovat Jerisjärvi ja Äkäsjärvi. Alueella toimii Järvialueen Kyläryhdistys ry. Järvialue on myös kunnan yhden äänestysalueen nimi.


title: Muonion järvialue

text: Puhekielessä Järvialuetta on kutsuttu Muotkavaaraksi läheisen vaaran mukaan ja leikkisästi suljuperäksi. Alue on aiemmin muodostanut oman koulupiirin, jossa toimi vuodesta 1950 lähtien kansakoulu, Järvialueen koulu. Koulu suljettiin oppilaiden puutteen takia vuonna 1993.


title: The Streets (yhtye)

text:
__EISISLUETT__
The Streets oli turkulainen 1970-luvun lopulla ja 1980-luvun alussa toiminut rockyhtye. Yhtyeen tunnetuin kappale on "Kestääkö siivet", joka päätyi myös Mika Kaurismäen vuonna 1982 valmistuneeseen elokuvaan "Arvottomat".


title: The Streets (yhtye)

text: Streetsiä edelsi Maraband-niminen kokoonpano, joka esiintyi housebändinä Turun monilla osakuntaklubeilla. Harjoitusluola sijaitsi niin ikään Turun Ylioppilastalon kellarissa, jossa yhtye jakoi tilan Sohon Torvien kanssa.


title: The Streets (yhtye)

text: Streets kiersi uutterasti keikkapaikkoja ympäri Suomea vuosina 1979–82. Yhtye julkaisi vuonna 1980 ensisinglensä "Kestääkö siivet", jonka äänitti ja tuotti useissa turkulaisyhtyeissä soittanut rumpali Johnny Gustafsson. "Kestääkö siivet" soikin ahkerasti lähes kaikissa Suomen jukeboxeissa ja radiossa. Tapani Ripatti käynnisti YLE:n rinnakkaisohjelman puolella samannimisen radio-ohjelman, jossa arvioitiin ja arvosteltiin uusien ja tuntemattomien bändien kellarinauhoja. Levyn B-puoli "Vapaapelin" sanoitus oli koottu Turun Sanomien mainosteksteistä.


title: The Streets (yhtye)

text: Kovan alkusuosion siivittämänä yhtyeen ensimmäinen pitkäsoitto "Kestääkö siivet" äänitettiin neljässä päivässä. Albumi ei kuitenkaan saavuttanut singlen kaltaista menestystä.


title: The Streets (yhtye)

text: Vaihdettuaan levy-yhtiötä Fifty-Fiftystä (Selecta) isompaan CBS-yhtiöön Streets pääsi kokeilemaan suurempaa studiota ja työskentelyä tuottaja Pave Maijasen kanssa. Toinen single "Radioon / Karin tuska" äänitettiin Rexin Studiolla Kokkolassa keväällä 1982. Levyn B-puolella taustoja laulaa myös Maijanen. Single jäi yhtyeen viimeiseksi julkaisuksi pitkäksi aikaa, sillä yhtye hajosi pian levyn julkaisun jälkeen.


title: The Streets (yhtye)

text: The Streetsin jälkeen Kari Laihonen soitti Ironcrossissa, Tapio Vesa monissa eri turkulaiskokoonpanoissa ja Eero Valkonen Sigissä. Jouni Hemberg julkaisi musiikkiaan kokoelma-albumilla "Paratiisin patongit" ja miksasi punk-bändien musiikkia. Asmo Kärkkäinen ryhtyi puolestaan valokuvaajaksi.


title: The Streets (yhtye)

text: Vuonna 1997 yhtye kasattiin uudelleen yhtä Down By The Laituri -esiintymistä varten ilman Kari Laihosta, joka asui tuolloin USA:ssa. Tämä jäi yhtyeen alkuperäiskokoonpanon viimeiseksi julkiseksi esiintymiseksi. Yhtyeen basisti Tapio Vesa kuoli 2000-luvun alussa.


title: The Streets (yhtye)

text: DBL:n keikkaa seuranneina vuosina yhtyeen jäsenet Hemberg, Kärkkäinen ja Valkonen palasivat muutaman kerran studioon. Tuon ajan äänityksiä on tallennettu vuonna 2012 julkaistulle remix-omakustanne-CD:lle "The Streets - Kaikki".


title: The Streets (yhtye)

text: Säveltäjä-sanoittajakaksikko Asmo Kostia (Kärkkäinen) ja Jouni Hemberg ryhtyi tuottamaan uutta materiaalia 2010-luvulla, ja vuonna 2016 yhtye julkaisikin "Miehet-"EP:n. Mukana soittaa myös alkuperäisrumpali Eero Valkonen. Levy sisältää muun muassa kappaleet "Leijaillen", "Miehet", "Sydän lyö" ja "Tyhjä tarjotin". Levyjulkkaribileet vetivät mukaan niin bändin entisiä kuin uusiakin kuuntelijoita.


title: Kerässieppi

text: Kerässieppi on noin 50 asukkaan kylä Muonion kunnassa. Kylä sijaitsee Pallastunturien länsipuolella, aivan kansallispuiston rajalla, noin 21 kilometrin päässä Muonion kirkonkylältä koilliseen.


title: Kerässieppi

text: Kerässieppi valittiin vuoden lappilaiseksi kyläksi vuonna 2015.


title: Smilodon fatalis

text: Smilodon fatalis oli 11,6 miljoonaa – 10 000 vuotta sitten Pohjois-Amerikassa elänyt sapelihammaskissalaji. Se oli viimeinen elänyt sapelihammaskissalaji. Laji oli varsin suuri, noin siperiantiikerin kokoinen.


title: Smilodon fatalis

text: Koska lajin sukupuutosta on kulunut biologian näkökulmasta vasta vähän aikaa, siitä on löydetty useita erittäin hyvin säilyneitä, muumioituneita yksilöitä. Niitä on nostettu paksun maaöljyn seasta mm. Los Angelesin La Brean tervahaudoista. Myös ikijäähän pakastuneita yksilöitä on säilynyt lähes vastakuolleen näköisinä. Onkin ehdotettu, että muumiosta eristetyn DNA:n avulla laji voitaisiin herättää uudelleen eloon, käyttämällä munasolunluovuttajana ja sijaisemona leijonaa. Nykytekniikan avulla tällaista ei kuitenkaan osata toteuttaa. On myös vaikea perustella jo kuolleen lajin herättämisen tarpeellisuutta, varsinkaan kun sen luonnollinen elinympäristö ja saalislajit ovat kadonneet.


title: Yellow (suomalainen yhtye)

text: Yellow oli turkulainen popyhtye, joka toimi 1960-luvun loppupuolelta vuoteen 1977. Se esiintyi alun perin nimellä "Only Five" ja muutti kesällä 1969 nimensä Yellow'ksi.


title: Yellow (suomalainen yhtye)

text: Yhtye julkaisi ainoaksi jääneen albuminsa "Keltakuume" vuonna 1975.


title: Yellow (suomalainen yhtye)

text: Vuoteen 1977 saakka toimineeseen yhtyeeseen kuuluivat eri aikoina muun muassa laulusolistit Olli Lundstedt (1969–70), Hannu Takala, Johnny Gustafsson ja Mike Varness, kitaristit Jouko Linko (1969–70, myöhemmin basistina), Melvin McRae (1971–75), Ilpo Murtojärvi, Bert Karlsson, Sakari Kivinen, Kari Kilpeläinen, Jan Stolpe ja viimeisenä Tom Knif. Rumpaleina yhtyeessä toimivat ainakin Taisto Keinänen (1969–70), Johnny Gustafsson (1971–), Rami Österman ja Eero Valkonen (1975-1977). Rytmikitaristina ja myöhemmin basistina toimi Helge Koskela (1969–). Muita Yellow’n basisteja olivat ainakin Timo Kurki (1969–70) ja Alarik Repo. Kosketinsoittajista lähteet mainitsevat Markku Silanderin.


title: Yellow (suomalainen yhtye)

text: Albumin "Keltakuume" ohella Yellow’n musisointia on tallennettu vuoden 1994 kokoelmalle "Anna mulle Lovee" ja vuoden 2007 kokoelmalle "Föribeat".


title: Chullpa

text: Chullpa on aimara-intiaanien Perun ja Bolivian Andien ylätasangolle altiplanolle rakentama kivinen tornihauta heimon ylhäisiä kuten päälliköitä varten. Chullpat saattoivat olla jopa 12 metriä korkeita. Pohjoiset chullpat ovat tyypillisesti kivisiä ja pyöreitä, eteläiset neliömäisiä ja tehty auringossa kuivatuista savitiilistä. Moniin chullpiin oli kaiverrettu liskoja, jotka olivat elämän symboli, koska ne pystyvät kasvattamaan uuden hännän katkaistun tilalle. Myös inkat saattoivat käyttää chullpoja hautauksiin valloitettuaan aimara-alueen.


title: Valentyn Sylvestrov

text: Valentyn Vasylovytš Sylvestrov (; s. 30. syyskuuta 1937, Kiova) on ukrainalainen nykysäveltäjä. Hänen päätyönään pidetään Mahler-vaikutteista V sinfoniaa.


title: Valentyn Sylvestrov

text: Sylvestrov alkoi käydä yksityisesti musiikin oppitunneilla 15-vuotiaana. Hän opiskeli pianonsoittoa Kiovan musiikkikoulussa 1955–1958, sitten Kiovan konservatoriossa 1958–1964; siellä hänen opiskelutovereihinsa lukeutuivat Alfred Schnittke, Arvo Pärt ja Sofia Gubaidulina.


title: Lars Schybergson

text: Lars (Lasse) Henrik Schybergson (17. joulukuuta 1894 Helsinki – 12. joulukuuta 1976 Helsinki) oli suomalainen jalkapalloilija, joka oli Suomen jalkapallomaajoukkueen varamies vuoden 1912 kesäolympialaisissa. Pelipaikaltaan hän oli hyökkääjä. Hänen toinen lajinsa oli jääpallo.


title: Lars Schybergson

text: Jalkapallossa Schybergson edusti Suomen maajoukkuetta kahdesti ja teki kaksi maalia. Jääpallossa hän pelasi 5 maaottelua ja pelasi mm. Suomen jääpallomaajoukkueen ensimmäisessä ottelussa vuonna 1919 Ruotsi vastaan.


title: Lars Schybergson

text: Kotimaassaan Schybergson edusti Kronohagens IF:ää, jonka riveissä hän saavutti SM-kultaa vuonna 1913.


title: Lars Schybergson

text: Schybergson oli koulutukseltaan yliagronomi ja ammatiltaan isännöitsijä ja tilanhoitaja, jonka on arveltu rahoittaneen olympiajoukkuetta. Hän oli myös RKP:n kansanedustajaehdokkaana vuonna 1958.


title: Lars Schybergson

text: Schybergsonin isä oli pankinjohtaja ja kansanedustaja Emil Schybergson. Hänen veljensä Ernst ja Richard ovat myös edustaneet Suomea maajoukkuetasolla muun muassa jalkapallossa.


title: Korkorahasto

text: Korkorahasto on rahasto, joka sijoittaa varansa korkoa tuottaviin arvopapereihin. Riskitasoltaan korkorahastot ovat erilaisia: pienemmän riskin korkorahastot ovat riskitasoltaan lähestulkoon pankkitalletukseen verrattavia, mutta tarjolla on myös korkeamman riskin korkorahastoja.


title: Korkorahasto

text: Lyhyen koron rahaston korkoriski on keskimäärin alle 12 kuukautta. Käytännössä korkoriski on kuitenkin lähellä kolmea kuukautta. Useimmat sijoitukset ovat vaihtuvakorkoisia, ja siksi sijoitusten laina-aika voi olla jopa useita vuosia. Korkoriskin mittaamiseen käytetään yleensä duraatiota.


title: Korkorahasto

text: Korkotason muutokset vaikuttavat rahaston tuottoon. Yleisesti korkotason nousu pudottaa rahaston arvoa. Mitä suurempi korkoriski on, sitä herkempi sijoitus on korkotason muutoksille. Lyhyen koron rahastojen korkoriski on kuitenkin niin alhainen, että korkotason tulisi nousta jyrkästi lyhyessä ajassa, jotta niiden arvo putoaisi. Lyhyen koron rahastoista on siis käytännössä odotettavissa markkinakoron suuruista tuottoa vähennettynä kuluilla.


title: Korkorahasto

text: Tärkeä rahaston arvoon vaikuttava asia on myös luottoriski. Rahaston säännöissä mainitaan minkälaisiin arvopapereihin rahasto saa sijoittaa. Korkeamman luottoriskin arvopapereista on odotettavissa normaalioloissa korkeampaa tuottoa, mutta myös niiden riski on korkeampi. Finanssikriisin vaikutuksesta riskipreemiot kasvoivat voimakkaasti. Tällöin korkeamman riskin vaihtuvakorkoisten arvopaperien hinnat putosivat, koska sijoittajat vaativat niistä suurempaa tuottoa. Tämän seurauksena monet suomalaiset, turvallisina markkinoidut lyhyen koron rahastot putosivat voimakkaasti. Osaselityksenä riskipitoisten arvopaperien suosimiseen on korkea hallinnointipalkkio: useat rahastot ottivat lisäriskiä pärjätäkseen pienempiä kuluja veloittaville kilpailijoilleen.


title: Korkorahasto

text: Lyhyen koron rahastojen sijoituskohteina ovat yleensä määräaikaiset talletukset, kuntien ja valtioiden sekä yritysten liikkeeseenlaskemat joukkolainat.


title: Korkorahasto

text: Rahamarkkinarahastot sijoittavat laina-ajaltaan enintään 12 kuukauden mittaisiin arvopapereihin. Muilta ominaisuuksiltaan ne ovat lyhyen koron rahastojen kaltaisia. Rahamarkkinarahastot voivat sijoittaa esim. määräaikaistalletuksiin tai enintään vuoden pituisiin sijoitustodistuksiin.


title: Korkorahasto

text: Pitkän koron rahastojen duraatio on yleensä useita vuosia. Pitkän koron rahastojen voidaan odottaa tuottavan pitkällä tähtäimellä rahamarkkinarahastoa paremmin. Näissä siis markkinakorkojen vaihtelulla on suuri merkitys.


title: Korkorahasto

text: Tuotto-odotus on pitkällä aikavälillä 5-6 %.


title: Korkorahasto

text: High Yield -rahastot (tunnetaan myös nimellä roskalainat, engl. "junk bond") ovat korkean riskin korkorahastoja. Korrelaatio osakemarkkinoihin on korkea. Luottoluokitukseltaan nämä lainat ovat korkeintaan BB+ -tasoa Standard & Poor's -luokittelijalla. Mitä alhaisempi luokitus, sitä suurempi riski yhtiöllä on joutua rahoitusvaikeuksiin ja sitä enemmän se joutuu maksamaan korkoa lainoistaan.


title: Korkorahasto

text: Vuoden 2008 finanssikriisin seurauksena useiden High Yield -lainojen markkinat olivat lähes täysin pysähtyneet. Pelko yhtiöiden joutumisesta rahoitusvaikeuksiin laski lainojen markkina-arvoa rajusti. Vielä talvella 2009 rullaava tuotto eli yield oli useilla lainoilla yli 20 prosenttia. Yksittäisten lainojen tuotto saattoi olla yli 30% vuositasolla. Tämä kuitenkin edellyttää, että yhtiö kykenee suoriutumaan velvoitteistaan.


title: Korkorahasto

text: Sijoittaminen High Yield -markkinoille on helppoa. Kaikki suurimmat suomalaiset pankit välittävät omia High Yield -rahastojaan. Etenkin USA:n pörsseissä on tarjolla monia High Yield ETF:ejä, jotka ovat hallinnointipalkkioltaan suomalaisten pankkien rahastoja halvempia. Näitä ETF:eja voi ostaa helposti suomalaisen välittäjän kautta.


title: Korkorahasto

text: Korkorahaston säännöissä on määritelty, millaisiin kohteisiin rahaston varoja voidaan sijoittaa. Rahasto voi sijoittaa vain säännöissä määriteltyjen luottoluokitusten arvopapereihin. Paras luottoluokitus on AAA (Standard & Poor's). Eri luottoluokittelijoiden (kuten Standard & Poor's, Moody's ja Fitch) luokituksia eli reittauksia ei voi verrata keskenään, sillä niillä on eri määritelmät.


title: Korkorahasto

text: Yleensä pitkän koron rahaston sijoituskohteiden on oltavat vähintään ns. "investment grade" -tasoa (BBB- -luokitus). Sitä heikommin luokiteltuihin ja siten riskipitoisempiin lainoihin sijoittavaa rahastoa kutsutaan high yield -rahastoksi. Mitä heikompi lainan ottajan luottoluokitus on, sitä suurempana pidetään maksuvaikeuksiin joutumisen riskiä. Vakavaraisten kuntien ja valtioiden joukkovelkakirjoissa pääoman ja kertyneiden korkojen menettämisen mahdollisuus on hyvin pieni.


title: Korkorahasto

text: Korkorahastoista vakaimman tuoton voi olettaa saavansa rahamarkkinarahastosta tai lyhyen koron rahastosta, joka sijoittaa varansa valtion ja kuntien joukkolainoihin sekä vakavaraisiin pankkeihin tehtyihin talletuksiin. Rahamarkkinarahastosta ja lyhyen koron rahastoista puhutaan joskus ristiin. Todellisuudessa ne ovat kaksi vaihtoehtoista tapaa sijoittaa lyhyisiin korkoihin (ks. yllä).


title: Korkorahasto

text: Pitkän koron rahastot, jotka yleisimmin sijoittavat euroalueen obligaatioihin, ovat parhaimmillaan korkotason laskiessa. Vuonna 2008 obligaatiorahastoista sai jopa yli 10%:n vuosituoton. Matalan tai nousevan korkotason aikaan (kesä 2009) ne eivät ole tuottoisia.


title: Korkorahasto

text: Enemmän riskiä haluavalle sopivia kohteita voivat myös olla yrityslainoihin sijoittavat rahastot tai kehittyvien maiden valtioiden joukkolainoihin sijoittavat rahastot.


title: Divine Infekt

text: Divine Infekt on Psyclon Ninen esikoisalbumi, joka julkaistiin 15. syyskuuta 2003.


title: Divine Infekt

text: Kaikki kappaleet kirjoittanut Ner0.


title: Hans Oster

text: Hans Oster (9. elokuuta 1888 Dresden, Saksa – 9. huhtikuuta 1945 Flossenbürgin keskitysleiri, Saksa) oli saksalainen kenraali ja tiedustelupalvelu Abwehrin apulaispäällikkö toisen maailmansodan aikana.


title: Hans Oster

text: Oster oli Adolf Hitlerin ja kansallissosialismin vastustaja. Hänellä oli syvät uskonnolliset periaatteet ja hän piti kansallissosialisteja antikristittyinä. Oster oli mukana natsihallintoa vastustavassa vastarintaliikkeessä jo ennen toisen maailmansodan alkua. Sodan sytyttyä Oster ei epäröinyt varoittaa hollantilaisia ja norjalaisia ystäviään saatuaan tietää Hitlerin suunnitelmista hyökätä kyseisiin maihin. Oster pyrki myös auttamaan vainottuja juutalaisia. Hänen aktiviteettinsa alkoivat kuitenkin herättää epäilystä natsien keskuudessa ja hänet erotettiin huhtikuussa 1943. Hitleriin suunnatun epäonnistuneen murhayrityksen jälkeen Oster pidätettiin ja lähetettiin Flossenbürgin keskitysleirille, jossa hänet teloitettiin pastori Dietrich Bonhoefferin ja entisen Abwehrin johtajan Wilhelm Canariksen kanssa.


title: Naomi Ryan

text: Naomi Ryan (s. 24. toukokuuta 1977, Bournemouth, Dorset, Englanti) on englantilainen näyttelijä. Hän on näytellyt sarjoissa "Kymppikerho" ja "Dream Team".


title: Naomi Ryan

text: Naomi Ryan Imdb:ssä


title: Lori Petty

text: Lori Lee Petty (s. 14. lokakuuta 1963) on yhdysvaltalainen näyttelijä. Hän syntyi helluntailaisen papin tyttärenä Chattanoogassa Tennesseessä ja valmistui North High Schoolista Iowassa vuonna 1981.


title: Lori Petty

text: Ennen ryhtymistään näyttelijäksi Petty työskenteli graafisena suunnittelijana. Hänet tunnetaan muiden muassa elokuvista "Myrskyn ratsastajat" (1991), "Omaa luokkaansa" (1992), "Free Willy – pelastakaa Willy" (1993), "Tank Girl" (1995) ja "Route 666" (2001).


title: Lori Petty

text: 2000-luvulla Petty on myös ohjannut ja käsikirjoittanut. Hän on menestynyt myös taidemaalarina. Hän on kasvissyöjä.


title: Johannes Rostamo

text: Johannes Rostamo (s. 1980) on suomalainen sellisti, joka on toiminut vuodesta 2008 lähtien Tukholman kuninkaallisen filharmonisen orkesterin ensimmäisenä soolosellistinä.


title: Johannes Rostamo

text: Vierailevana soolosellistinä Rostamo on ollut muun muassa Concertgebouw-orkesterissa Amsterdamissa, Baijerin radion sinfoniaorkesterissa Münchenissä, Mahler Chamber Orchestrassa sekä Australian Chamber Orchestrassa. Vuosina 2006–2008 hän toimi Helsingborgin sinfoniaorkesterin soolosellistinä.


title: Johannes Rostamo

text: Rostamo on esiintynyt mm. Tukholman kuninkaallisten filharmonikkojen, Helsingborgin sinfoniaorkesterin, Turun kaupunginorkesterin ja Pori Sinfoniettan solistina, ja hän on sekä Stockholm Syndromen että Jousia Ensemblen jäsen.


title: Johannes Rostamo

text: Rostamo opiskeli Espoon musiikkiopistossa 1989–2000 opettajinaan Heikki Pekkarinen sekä Heikki Rautasalo, ja on sittemmin opiskellut Tukholmassa ja Oslossa opettajinaan Torleif Thedéen, Truls Mørk ja Frans Helmerson. Solistidiplomitutkinnon Rostamo suoritti Edsbergin kamarimusiikki-instituutista keväällä 2008.


title: Masterstroke

text: Masterstroke oli Tamperelainen heavy metal-yhtye joka oli perustettu vuonna 2002. Heidän debyyttialbumi tuli ulos 2006 nimeltään "Apocalypse" joka julkaistiin ainoastaan Japanissa ja Venäjällä. Vuonna 2007 Masterstroke solmi levytyssopimuksen kotimaisen Dynamic Arts Recordsin kanssa ja toinen albumi "Sleep" julkaistiin vielä saman vuoden aikana. Kolmas albumi "As Days Grow Darker" julkaistiin 2009. Yhtyeen neljäs levy "Broken" ilmestyi 2013. Vuonna 2016 joulukuussa yhtye ilmoitti Facebook sivuillansa lopettavansa bändin ajan puutteen vuoksi, mutta heiltä ilmestyi vielä jäähyväislevy nimeltään Edge of no return vuonna 2017.


title: Ari Ahonen (muusikko)

text: Artturi Ari Antero Ahonen on suomalainen muusikko, joka tunnetaan erityisesti sanoituksistaan muille artisteille. Ahosen tunnetuimpia laulutekstejä ovat muun muassa "Angelique", "Vie mut minne vaan" ja "Kuuhullu" Yö -yhtyeelle sekä "Verkot soi" Popedalle.


title: Sähkölaitteiden valmiustila

text:
Sähkölaitteiden valmiustila on monissa kodinkoneissa oleva ominaisuus. Valmiustilaan jätettyjen sähkölaitteiden osuus kotitalouksien sähkönkulutuksesta on 3–13 %.
Laitteet kuluttavat sähköä valmiustilassa. Tällaisia huomaamattomia sähkön kuluttajia voivat olla esimerkiksi tietokoneet, televisiot ja digisovittimet. Valmiustilan tarpeettoman sähkönkulutuksen voi säästää katkaisemalla valmiustilan, mikä on helppoa esimerkiksi kytkemällä laitteet sähkökatkaisimella varustettuun jatkojohtoon. Lyhyen pistokkeellisen jatkojohdon hinta on noin 7-8 euroa, jonka takaisinmaksuaika on alle vuosi valmiustilansähkön hintaan verrattuna. Jatkojohdon merkkivalo muistuttaa myös näkyvästi valmiustilan unohtumisesta.


title: Sähkölaitteiden valmiustila

text: Motivan mukaan laitteet kannattaa irrottaa sähkörasiasta käytön jälkeen. Tyhjäkäynti voi viedä Motivan mukaan 15 % kotitalouden sähköstä ja maksaa vuodessa noin 38 euroa. Suomessa laitteet kannattaa irrottaa etenkin kesäaikana, jolloin laitteiden hukkalämpö ei tule lämmityshyödyksi ja sähköverkossa on useammin laitteita rikkovia ylijännitepiikkejä ukkosen takia. Nokia on ilmoittanut lisäävänsä latureihinsa toiminnon, joka muistuttaa käyttäjää irrottamaan laturin pistorasiasta latauksen jälkeen, koska se vie jonkin verran tyhjänäkin sähköä. Sillä säästyy 85 000 asunnon sähkö maailmassa vuodessa.


title: Sähkölaitteiden valmiustila

text: Valmiustilojen taustalla on monenlaisia tarpeita:


title: Sähkölaitteiden valmiustila

text: Varsinaisen verkkokytkimen poisjättäminen säästää tuotantokuluissa pientehoisissa laitteissa, joissa sähköturvallisuusmääräykset eivät vaadi verkkokytkintä käytettäväksi, mutta laitteella on jatkuvaa pientä virrankulutusta.


title: Sähkölaitteiden valmiustila

text: Valmiustiloja on tullut laitteisiin vaiheittain:


title: Sähkölaitteiden valmiustila

text: Erilaisissa kodin elektroniikkalaitteissa on usein valmiustila kaukosäätimellä ohjaamisen valmiuden tai ajastettavuuden takia: halutaan, että laite voidaan kytkeä toimimaan pelkästään kaukosäädintä käsittelemällä tai laite voi aktivoitua sisäisen ajastimen ohjaamana.


title: Sähkölaitteiden valmiustila

text: Useissa video- ja audiolaitteissa sekä digisovittimissa on jatkuvasti osa käyttötehosta päällä (ns. valmiustila), jotta niitä voidaan ohjata kauko-ohjaimilla koskematta itse laitteisiin. Näissä laitteissa on usein myös ajastustoimintoja ohjelmien tallentamiseksi tai esittämiseksi, jolloin ne voivat aktivoitua ennalta aseteltujen ajastusten perusteella. Audiolaitteissa ajastinta voidaan käyttää myös herätyskellon tapaan.


title: Sähkölaitteiden valmiustila

text: Esim. tallentava digisovitin valmiustilassa kuluttaa sähköä noin 160 kWh vuodessa eli kulutetun sähkön hinta on noin 17 € vuodessa.


title: Sähkölaitteiden valmiustila

text: Isojen pöytätietokoneiden virtalähteissä on nykyäänkin päävirtakytkin, joka sijaitsee yleensä tietokoneen takana. Mutta tietokoneen etupaneelissa oleva kytkin, jota useimmin käytetään, katkaisee yleensä vain virtalähteen tuottaman pienjännitteen ja virtalähde jää tätä kytkintä käytettäessä valmiustilaan. Tietokoneissakin on välillä kauko-ohjattavia moduleita (esim. CD-asema, jota käytetään CD-soittimena).


title: Sähkölaitteiden valmiustila

text: Erilaisilla valmiustiloilla voidaan saada tietokone käynnistymään nopeammin, kuin täysin virrattomasta tilasta. Tietokoneissa käytetään myös paljon erilaisia energiansäästötiloja. Kun käyttäjä on hetken käyttämättä konetta, osa toiminnoista kytkeytyy pois päältä, vaikka käytettyjen ohjelmien tilat säilyvätkin. Esimerkiksi kovalevy ja näyttö voivat kytkeytyä pois täydestä toiminnasta jääden tilaan, jossa käyttäjän aktiivisuus (esim. koskeminen hiireen tai näppäimistöön) herättää ne nopeasti täyteen toimintaan.


title: Sähkölaitteiden valmiustila

text: Pientehoisissa kulutuselektroniikan laitteissa on myös toinen valmiustilankaltainen tehon hukkakulutusmekanismi: laitteet, joiden virtakytkin onkin pienjännitepuolella, kuluttavat tehoa aina, kun niiden pistoke on pistorasiassa. Tällaisia laitteita ovat esimerkiksi pienet verkkovirtakäyttöiset radiot ja soittimet, joihin valmistajan ei ole pakko rakentaa verkkovirtakytkintä. Käyttämättömät laturit, jotka on jätetty kiinni pistorasiaan, vaikka ne eivät lataisi mitään, kuluttavat myös tehoa.


title: Sähkölaitteiden valmiustila

text: Tällaiset laitteet kuluttavat tehoa, vaikka käyttövirta on katkaistu laitteen pienjännitekytkimestä. Näiden laitteiden hukkakulutus on tyypillisesti muutamia watteja, silloinkin kun laite on kytketty pois päältä, mutta pistoke on sähköverkossa. Kännykkälatureiden uusimpien mallien hukkakulutus on suuruusluokka 0,1 wattia.


title: Sähkölaitteiden valmiustila

text: Etenkin vanhat pölyiset elektroniikkalaitteet ovat paloturvariski. Valmiustilassa olevien laitteiden osalta riskit palon sattuessa ovat vielä korostuneet, koska laitetta ei yleensä valvota mitenkään. Tämän takia etenkään vanhoja elektroniikkalaitteita ei tulisi pitää valvomattomina valmiustilassa.


title: Sähkölaitteiden valmiustila

text: Elektroniikkalaitteet voivat rikkoutua helposti ukkosella sähköverkossa esiintyvien ylijännitteiden takia. Tämä riski on korostunut kesäisin maaseudulla, koska usein sähkönjakelu taloihin tapahtuu avojohdoilla. Kesäisin elektroniikkalaitteita ei ole hyvä pitää valmiustilassa valvomattomina ylijännitepiikeistä aiheutuvien laiterikkojen todennäköisyyden takia.


title: Gaël Monfils

text: Gaël Monfils (s. 1. syyskuuta 1986 Pariisi) on ranskalainen tennispelaaja. Hän on yltänyt Grand Slam -turnauksissa parhaimmillaan välieriin Ranskan avoimissa 2008 ja Yhdysvaltain avoimissa 2016. Hän on voittanut urallaan seitsemän ammattilaisturnausta, Sopotissa elokuussa 2005, Metzissä syyskuussa 2009, Montpellier’ssa lokakuussa 2010, Tukholmassa lokakuussa 2011, Montpellier'ssa 2014, Washingtonissa 2016 ja Dohassa 2018. Loppuotteluun hän on lisäksi yltänyt 21 turnauksessa.


title: Gaël Monfils

text: Ranskan avoimissa 2006 19-vuotias Monfils pelasi itsensä neljännelle kierrokselle. Hän voitti Andy Murrayn erin 6–4, 6–7(2), 1–6, 6–2, 6–1, Dick Normanin 4–6, 6–3, 6–7(4), 6–0, 7–5 ja James Blaken 6–2, 6–7(2), 7–6(1), 5–7, 6–4. Neljännellä kierroksella hän hävisi Novak Đokovićille luvuin 6–7(5), 6–7(5), 3–6. Kaksi vuotta myöhemmin Monfils koki Roland Garrosin stadionilla uransa toistaiseksi parhaat hetket. Hän voitti Ranskan avointen ensimmäisellä kierroksella Arnaud Clementin eräluvuin 7–5, 6–3, 6–1, toisella kierroksella Luis Hornan 7–6(5), 6–4, 7–5, kolmannella kierroksella Jürgen Melzerin 4–6, 7–5, 4–6, 6–0, 6–2, neljännellä kierroksella sijalle 28 sijoitetun Ivan Ljubičićin 7–6(1), 4–6, 6–3, 6–2 ja puolivälierissä viidenneksi sijoitetun David Ferrerin 6–3, 3–6, 6–3, 6–1. Välierissä hän hävisi luvuin 2–6, 7–5, 3–6, 5–7 ykkössijoitetulle Roger Federerille, jolle hän jo aiemmin keväällä 2008 hävisi sekä Miamin että Monte Carlon Masters-turnauksessa luvuin 3–6, 4–6.


title: Gaël Monfils

text: Yhdysvaltain avoimissa 2008 Monfils selviytyi neljännelle kierrokselle, mutta hävisi sitten sijoittamattomalle Mardy Fishille lukemin 5–7, 2–6, 2–6. Australian avoimissa 2009 hän selviytyi neljännelle kierrokselle mutta joutui loukkaantumisen takia jättämään ottelunsa kuudenneksi sijoitettua maanmiestään Gilles Simonia vastaan kesken ollessaan häviöllä lukemin 4–6, 6–2, 1–6. Ranskan avoimissa 2009 hän voitti neljännellä kierroksella kuudenneksi sijoitetun Andy Roddickin mutta hävisi puolivälierissä toiseksi sijoitetulle Roger Federerille lukemin 6–7(6), 2–6, 4–6. Yhdysvaltain avoimissa 2009 hän hävisi neljännellä kierroksella kolmanneksi sijoitetulle Rafael Nadalille luvuin 7–6(3), 3–6, 1–6, 3–6.


title: Gaël Monfils

text: Australian avoimissa 2010 Monfils selvisi kolmannelle kierrokselle häviten siellä yhdysvaltalaiselle John Isnerille 1–6, 6–4, 6–7(4), 6–7(5).


title: Christopher Villiers

text: Christopher Villiers (s. 7. syyskuuta 1960 Lontoo, Iso-Britannia) on englantilainen näyttelijä. Hän näyttelee tällä hetkellä brittisarjassa Emmerdale Grayson Sinclairia. Hän on näytellyt myös sarjassa Kymppikerho sekä elokuvissa Verinen sunnuntai, Lancelot - ensimmäinen ritari, Sliding doors - yksi hetki, kaksi tarinaa ja .


title: Christopher Villiers

text: Villiers oli naimisissa Kathryn Threlfallin kanssa, ja heillä on kaksi lasta.


title: Janne Heinonen

text: Janne Heinonen (s. 31. heinäkuuta 1978 Saarijärvi) on suomalainen käsikirjoittaja ja ohjaaja. Hän on käsikirjoittanut ja ohjannut lyhytelokuvia muun muassa Taivasmatka, Niin lähellä, niin kaukana ja Unohtumattomia elämyksiä. Heinonen on käsikirjoittanut kaikki jaksot Ylen lasten ja nuorten agenttisarjaan Operaatio Hurrikaaniin. Myöhemmin hän on toiminut yhtenä käsikirjoittajana Ylen lastenohjelmien sarjassa Bofori. Heinonen on ohjannut myös dokumenttielokuvat Muissa maailmoissa ja Tämän kosken lapset. Vuonna 2008 valmistunut Muissa maailmoissa kertoo kuvataiteilija Samuli Heimosesta. Draamadokumentti Tämän kosken lapset kuvittaa saarijärveläisten Tapperin taiteilijaveljesten elämää. Elokuvalle myönnettiin Valtion elokuvataidetoimikunnan laatutukea vuonna 2012.


title: Suomihuiput (Hector)

text: Suomihuiput on laulaja-lauluntekijä Hectorin vuonna 2005 julkaistu kokoelmalevy. Levy on osa Suomihuiput-kokoelmalevysarjaa.


title: Red Bull RB1

text: Red Bull RB1 oli Rob Taylorin ja Mark Smithin suunnittelema Formula 1 -auto, jota Red Bull -talli käytti kaudella . Autoa ajoivat brittiläinen David Coulthard, itävaltalainen Christian Klien ja italialainen Vitantonio Liuzzi. Autossa oli Michelinin renkaat ja se käytti Castrolin valmistamia poltto- ja voiteluaineita. Autossa oli moottorina Cosworthin V10 moottori ja siinä oli Carbonen ja Brembon valmistamat jarrut.


title: Red Bull RB1

text: Autolla saavutettiin pisteitä suhteellisen tasaisesti pitkin kautta. Autolla ei kuitenkaan ylletty palkintokorokkeelle. Parhaimmat kilpailusijoitukset autolla saavutettiin Australian GP:stä ja Euroopan GP:stä, joissa Coulthard sijoittui neljänneksi. Red Bull ajatti toisessa autossa kahta eri kuljettajaa, Klieniä ja Liuzzia. Klien ajoi kolmessa ensimmäisessä kilpailussa ja tämän jälkeen talli ajatti Liuzzia seuraavat neljä kilpailua. Tämän vaihdon jälkeen Red Bull ajatti loppukauden Klieniä.


title: Muistojen vanki

text: Muistojen vanki on alankomaalainen elokuva vuodelta 1986. Se seuraa aikuistuvan miehen pyrkimyksiä etsiä totuutta perheensä kohtalosta, ja sijoittuu osaksi nykypäivään, osaksi toisen maailmansodan loppupuolelle. Elokuva sai parhaan vieraskielisen elokuvan Oscar-palkinnon.


title: Jäykkäleukakalat

text: Jäykkäleukakalat ("Tetraodontiformes") on luukalojen lahko, johon kuuluvat mm. pallokalat, viilakalat ja losserokalat. Lahkoon kuuluu yhdeksän tai kymmenen heimoa, ja niihin noin 360 lajia. Useimmat jäykkäleukakalat elävät merivedessä koralliriuttojen liepeillä. Jäykkäleukakalat ovat saaneet tieteellisen nimensä 'neljästä hampaasta'; useimmilla lajeilla hampaat ovat kasvaneet yhteen neljäksi leukalevyksi. Monet lajit ovat myrkyllisiä ja piikkisiä; jotkut osaavat pullistaa itsensä palloksi välttyäkseen saalistajilta.


title: Jäykkäleukakalat

text: Jäykkäleukakalojen vartalo on jäykkä, ja ne uivat liikuttamalla pyrstöeväänsä ja muita eviään - vartalo ei taivu kuten ankeriaalla. Ne eivät liiku yleensä pitkiä matkoja, mutta kykenevät pörräilemään koralliriutan ympärillä tarkkaliikkeisesti kuin pienet helikopterit.


title: Luettelo Rauli Badding Somerjoen kappaleista

text: Tämä on luettelo Rauli Badding Somerjoen levyttämistä kappaleista aakkosjärjestyksessä.


title: Freestylehiihto talviolympialaisissa 1994

text: XVII talviolympialaisissa vuonna 1994 järjestettiin freestyle-hiihdossa neljä kilpailutapahtumaa. Kilpailut käytiin Kanthugen Freestyle Arenalla.


text:
24. helmikuuta
16. helmikuuta
24. helmikuuta
16. helmikuuta


title: Shitō-ryū

text: Shitō-ryū on Japanin suosituimpia karaten tyylisuuntia. Tyylisuunnan perusti Kenwa Mabuni Okinawalla. Hän oli Shuri-tyylin oppilas. Tyyli on yhdistelmä Mabunin opettajan Anko Itosun opettamasta kovasta ja suoraviivaisesta Shuri-testa sekä toisen opettajan Kanryo Higaonnan pyöreästä ja pehmeästä Naha-testa. Alun perin nimi oli Hanko-ryū, mutta 1920-luvulla nimeksi muuttui nykyinen Shitō-ryū. Japaniin tyyli levisi vuonna 1934, koska Mabuni alkoi näyttää sitä Osakassa. Japanin ulkopuolella tyylisuunnalla ei ole suurta kannatusta, tosin tyylisuunnan pohjalta on kehitetty monia muita tyylisuuntia, kuten maailman suosituin tyylisuunta Shōtōkan.


title: Shitō-ryū

text: Shitō-ryū muistuttaa paljolti gōjū-ryū:a. Molemmissa on nopeat tekniikat ja syvät taisteluasennot. Liikesarjoja harjoitellaan perusteellisesti ja niitä on 60 kappaletta, jos asekatat lasketaan mukaan. Kobujutsu-aseita käytetään yleisesti harjoittelussa.


title: Möhkäkalat

text: Möhkäkalat (Molidae) on jäykkäleukakalojen heimo, jonka kaikki viisi lajia elävät maailman trooppisilla ja lauhkeilla merialueilla. Möhkäkalat ovat erikoisen muotoisia: niiden vartalo loppuu heti selkäevän takana. Möhkäkaloilla on kokoonsa nähden pieni suu. Möhkäkaloilla ei ole uimarakkoa. Ne ovat hitaita uimareita ja syövät pääasiassa planktonia. Suurimmat möhkäkalat kasvavat yli kolmemetrisiksi ja voivat painaa 1 500 kiloa.


title: Scott Altman

text: Kapteeni Scott Douglas "Scooter" Altman (s. 15. elokuuta 1959) on NASAn astronautti ja neljän avaruussukkulatehtävän veteraani. Hän on kansallisuudeltaan yhdysvaltalainen.


title: Scott Altman

text: Scott Altmanin avaruuslennot sijoittuvat vuosiin 1998, 2000, 2002 ja 2009. Hän oli toukokuussa 2009 laukaistun STS-125:n komentaja. STS-125 oli Hubble-avaruusteleskoopin viides ja samalla viimeinen huoltolento.


title: Scott Altman

text: Altman oli yksi F-14-lentäjistä elokuvassa Top Gun – lentäjistä parhaat.


title: Jason James Richter

text: Jason James Richter (s. 29. tammikuuta 1980) on yhdysvaltalainen näyttelijä. Hän nousi maineeseen pääroolista elokuvassa "Free Willy – pelastakaa Willy" (1993). Kaksi jatko-osaa ilmestyi (1995, 1997).


title: Jason James Richter

text: Richter syntyi Oregonin osavaltiossa. Hän aloitti esiintymisen jo varhain lapsuudessaan, mutta on jatkanut uraansa niin elokuvissa kuin televisiossakin aikuisiälleen. Hän voitti vuonna 1994 Young Artist Awardin.


title: Jason James Richter

text: Richter on myös muusikko.


title: Simon Wincer

text: Simon Wincer (s. 1943) on australialainen ohjaaja ja tuottaja, joka tunnetaan varsinkin elokuvasta "Free Willy – pelastakaa Willy" (1993). Hän on vuoden 1989 Emmy-palkittu.


title: Losserokalat

text: Losserokalat (Ostraciidae) on jäykkäleukakalojen heimo. Siihen kuuluu kaksitoista sukua, jotka joskus jaetaan kahteen alaheimoon. Ne ovat vartaloltaan laatikkomaisen muotoisia, ja liikkuvat vartalo jäykkänä melomalla pienillä evillään. Monen lajin iho on erikoisen kennomaisen kuvion peitossa.


title: Losserokalat

text: Erikoisen ulkonäkönsä ja pienen liikkuma-alueensa takia losserokalat ovat kiinnostavia meriakvaariokaloja. Niitä näkee lähinnä yleisöakvaarioissa. Ne sopivat vain kokeneille harrastajille, sillä on vaara, että ne vahingoittuneina tai stressaantuneina päästävät veteen myrkkyä, joka tappaa muut altaan asukkaat.


title: Kenwa Mabuni

text: Kenwa Mabuni (1893-1957) oli okinawalainen karaten harjoittaja. Hänet tunnetaan karaten Shitō-ryū -tyylisuunnan perustajana. Hänen opettajiansa ovat olleet Anko Itosu ja Kanryo Higaonna.


title: Enjoy the Ride

text: Enjoy the Ride on ruotsalaisen pop-laulajan Marie Serneholtin ensimmäinen levy, joka ilmestyi vuonna 2006. Levyä on myyty maailmanlaajuisesti miljoona kappaletta. Levy sisältää 10 kappaletta. Niistä suurhittejä ovat olleet That's The Way My Heart Goes ja I Need A House. Myös singlenä on ollut kappale Oxygen. Enjoy the ride on suomeksi "Nauti kyydistä".


title: MÄR

text: MÄR ("Märchen Awakens Romance") on mangasarja. Sarjan on tehnyt Nobuyuki Anzai ja siitä on tehty myös anime. Sarjaa Suomessa julkaisee Editorial Ivrea ja siitä ilmestyy 15 osaa.


title: MÄR

text: Sarjan päähenkilö on fantasiamaailmasta unia näkevä Ginta Toramizu. Eräänä päivänä hän astuu salaperäisestä ovesta, ja ajautuu paikkaan, josta oli nähnyt unia. Tässä maailmassa hän tutustuu Dorothy-nimiseen noitaan ja tämän ÄRMiin. ÄRM on eräänlainen, riipuksen tai sormuksen muodossa oleva suojakivi. Yhdessä he lähtevät etsimään legendaarista ÄRMiä, Babboa. He löytävät tämän, ja Dorothy antaa Gintan pitää Babbon kertomatta syytä. Heidän tiensä eroavat ja Ginta huomaa, ettei fantasiamaailma olekaan niin ihanteellinen paikka kuin hän oli luullut. Jack Lähtee Gintan mukaan seikkailuun. Myöhemmin Babbon alkuperä selviää. Hän oli pahan "shakkiarmeijan" johtajan ärm. Shakkiarmeija on palannut ja Gintan ja Babbon tehtävänä on tuhota se. Mukaan tulee uusia ystäviä kuten prinsessa Snow.


title: Edussana

text: Edussana on kieliopissa lausekkeen keskeisin sana, jonka mukaisesti koko lauseke käyttäytyy lauseessa. Edussana ja koko lauseke sopivat samanlaisiin lauseyhteyksiin: esimerkiksi lauseke "punaisen auton kuljettaja" voi esiintyä lauseessa samassa asemassa kuin sen edussana "kuljettaja" yksinään. Edussana ilmaisee usein lausekkeen keskeisimmän merkityssisällön.


title: Edussana

text: Edussana "edustaa" lausekettaan siten, että se kantaa lauseyhteyden lausekkeelta edellyttämiä piirteitä. Edussana on esimerkiksi lauseyhteyden määräämässä taivutusmuodossa: "Puhuin" ["punaisen auton kuljettajalle]. Tosin myös lausekkeen muut sanat voivat kongruenssin vuoksi taipua edussanan mukana: "Puhuin" ["vihaiselle kuljettajalle].


title: Edussana

text:
Edussana on yleensä lausekkeen pakollinen osa, lukuun ottamatta elliptisiä tapauksia.
Lausekkeet nimetään yleensä edussanan sanaluokan mukaan. Esimerkiksi "punaisen auton kuljettaja" on substantiivilauseke (NP), jonka edussana "kuljettaja" on substantiivi (N). "Erittäin suuri" on adjektiivilauseke (AP), jonka edussana "suuri" on adjektiivi (A).